Euskal dantzak, soinu zaharrak eta alprojak — dantzan.eus\nHemen zaude: Hasiera › Hemeroteka › Euskal dantzak, soinu zaharrak eta alprojak\nEuskal dantzak, soinu zaharrak eta alprojak\nAste oso batez kulturaren inguruan antolatutako egitarau oparoa gaur amaituko da, Euskal Jaien egun handian\nEuskal Jaiak hasi zirenetik, 1924. urtetik, Zarautzen (Gipuzkoa) beti osatu dute egitarauren bat. Euskal kulturaren jaia izanik, ordutik makina bat trikitilarik alaitu izan dituzte Zarauzko kaleak irailaren 9an. Haiekin batera, dultzainero, txistulari, bertsolari eta dantzariek hartu izan dute parte, baita joaldunek ere.\nIñurritzako zelaiek hitz egingo balute, hamaika madarikazio botako lituzkete zarauztarren kontra; izan ere, gaurko eguneko arratsaldeak euskal dantzen doinu eta oinpean igaro behar izaten baitituzte, harik eta belar izpi bakoitza burumakur geratu arte, akiturik, xahuturik eta xeheturik. Azken finean, gure kultura, euskara eta herria aske bizitzeko egunak izaten dira Zarauzko Euskal Jaiak.\nGaur egun ere egitaraua zabala izaten da. Aurtengorako, gainera, zenbait berrikuntzarekin etorri da. Hasteko, azpimarratu beharrekoa da Euskal Jaia ez dela egun soil bat, euskal kulturaren iturriek Zarautzen itsasoratzen dituzten hainbat uren aste oso bateko jarioa da, non irailaren 9an amaitzen den, enbataren olatu jendetsuarekin.\nAste horrek denetarako ematen du. Euskal dantzako txapelketak izaten dira -Aurresku Txapelketa irailaren 6an, eta Bikote Gazteen Txapelketa irailaren 5ean-, baita aspaldiko partez antolatu diren dantza saio herrikoiak ere -atzo arratsaldean Musika plazan, eta gaur arratsaldean Iñurritzan-, jaian bertan berez eratzen direnez gain, esan nahi baita.\nAurten, larrain-dantza eta mutxikoen dantza ikastaroak antolatu ditu Zarauzko Kultura Sailak, eta erantzun ona izan dute, jende anitz animatu baita. Ikastaroan izena emandakoek ekainean, uztailean eta abuztuan jardun dute euskal dantza horiek ikasten, gero, esan bezala, Euskal Jaietan dantzatzeko.\nKulturaren iturria, zabalik\nIturria zabalik dago aste osoan, ase gabe aske: irailaren 1ean Oreka TX taldearen lan berriaren aurkezpena; irailaren 2an Trikitilari Gazteen 28. Txapelketa; euskal dantza garaikidearen tartea, Kukai-Tanttaka taldearen eskutik irailaren 3an --Hnuy Illa antzezlana erakutsi zuen, Joseba Sarrionandiaren liburuan oinarrituta-; Bertsolari Gazteen 32. Txapelketa-Lizardi Saria, eta Basarri 24. Bertsopaper Txapelketa. Bertso saioaren amaieran, aurretik aurkeztutako bertsopaperen sari banaketa egin zen.\nHalaber, ezin ahantzi urtero Zarauzko kultura arloko talde askoren artean antolatzen den ikuskizuna: Urak dakarrena urak daroa lana eskaini zieten herritarrei irailaren 4an.\nAurresku Txapelketarekin batera, irailaren 6an, lehen aldiz, Soinu Zaharren Txapelketa antolatu zuten, Euskal Herriko musika tresna zaharren bilkura izateko asmoz. Ekitaldi berezia izan zen, hainbat instrumentu bitxi batu baitziren.\nIgandean, irailaren 7an, Haurren Euskal Jai Egunean, Euskal Herri osotik etorri zen dantzari txiki andana ere ezin ahaztu, herria kolore, soinu, erritmo, dantza eta alaitasunez bete baitzuten. Eta etorkizunez ere bai; izan ere, eurak izango baitira etorkizuneko euskal kultura. Egitarau oparoa, beraz, euskarari eta euskal kulturari hauspoa emateko.\nUda guztian gaur eguerdian antzeztuko duten ikuskizunerako prestaketak egiten jardun ondoren, badatoz Alprojako galtxagorriak. Zirkua dute ardatz aurten, eta, orobat, beren ikuskizunak badu zirkuaren mundu liluragarri horretan gertatzen den istorio gordin, gizatiar eta sakona.\nHorretarako, Munoako plazan egokituko dute agertokia, urtero bezala jendetza biltzeko asmoz. Ikuskizunaz ezertxo ere aurreratu ezin denez, bakean utziko ditugu galtxagorriak, bestela haserretuko bailirateke, eta orduan... batek daki! Hori bai, Mamarro malabarista taldearen laguntza izango dute, lanaren izenburuari jarraiki bi taldeek elkarlanean bat eginez.


Baraize - Wikipedia, entziklopedia askea.\n46°29′19″N 1°33′42″E / 46.4886°N 1.5617°E / 46.4886; 1.5617Koordenatuak: 46°29′19″N 1°33′42″E / 46.4886°N 1.5617°E / 46.4886; 1.5617\nBazaiges, Ceaulmont, Cuzion, Éguzon-Chantôme eta Gargilesse-Dampierre\n170 (%47.6) 181 (%50.7)\nBaraize Frantziako udalerria da, Indre departamenduan dagoena, Erdialdea-Loira Harana eskualdean. 2013an 315 biztanle zituen.\n2007an Baraize udalerrian erroldatutako biztanleak 315 ziren. Familiak 152 ziren, horien artean 48 pertsona bakarrekoak ziren (16 bakarrik bizi ziren gizonak eta 32 bakarrik bizi ziren emakumeak), 60 seme-alabarik gabeko familiak ziren, 40 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.\n2007an 269 etxebizitza zeuden, 152 familiaren etxebizitza nagusia ziren, 87 bigarren erresidentzia ziren eta 30 hutsik zeuden. 259 etxeak ziren eta 4 apartamentuak ziren. 152 etxebizitza nagusietatik 123 bere jabearen bizilekua ziren, 26 alokairuan okupaturik zeuden eta 3 doan lagata zeuden; 2 etxek gela bat zuten, 9 etxek bi zituzten, 32 etxek hiru zituzten, 35 etxek lau zituzten eta 74 etxek bost zituzten. 123 etxek euren parking plaza propioa zuten azpian. 69 etxetan ibilgailu bat zegoen eta 64 etxetan bat baino gehiago zituzten.\nBaraize udalerriko biztanleria-piramidea 2009an .\n2007an lan egiteko adina zuten pertsonak 184 ziren, horien artean 131 aktiboak ziren eta 53 inaktiboak ziren. 131 pertsona aktiboetatik 116 lanean zeuden (63 gizon eta 53 emakume) eta 15 langabezian zeuden (5 gizon eta 10 emakume). 53 pertsona inaktiboetatik 29 erretiraturik zeuden, 8 ikasten zeuden eta 16 "bestelako inaktibo" gisa sailkaturik zeuden.\n2009an Baraize udalerrian 152 unitate fiskal zeuden, 304 pertsonek osaturik. Pertsona bakoitzeko diru-sarrera fiskalaren mediana urteko 15.757,5 euro zen.\n2007an zeuden 9 komertzioetatik, 3 eraikuntza enpresak ziren, 3 ostalaritza eta jatetxe enpresak ziren, 1 zerbitzu enpresa zen, 1 administrazio publikoko enpresa zen eta 1 «beste zerbitzu jarduera batzuk» multzoan sailkatutako enpresa zen.\n2009an zeuden norbanakoentzako 5 zerbitzu publikoetatik, 1 funeraria zen, 1 igeltseroa, 2 zurginak eta 1 jatetxe.\n2000. urtean Baraize udalerrian 25 nekazaritza-ustiategi zeuden, 1.392 hektarea erabiltzen.\nBNF: 152573164 (data)


Han eta hemen: 2011/06\nDenok gara Aurore Martin\nGai aski seriosa da eta gorabeheraka aski ikusia, entzuna eta irakurria azken egunetan. Milaka jenderen eskuetatik ere, iragan asteartean gertatuek sortu amorruak ez dira erraz baztertzen ahal direnak. Bizkitartean, hor zerbait ez da argia.\nEz dut uste berak dion bezala bere 'Herri Harresiak' herrialde urrun batean, zeinetako hizkuntza ere ez baitu ezagutzen, zenbait urte iragateaz salbatuko duenik luzaroan, arrazoinak nork dituen eta nork ez argi ukanik ere, mobilizazioa zabala izanik ere, abiatu suntsitze lanak ez dira geldituko.\nBaina, hortik hara, ez dut gogoan behin ere entzunik, ipar Euskal Herriaren historian, txakurrak norbaiten xerka jin izana eta gibelera egitera behartuak izana. Ez eta ere, gertatu izan bada, erdi amor emanik eta ez laster batean itzulirik. Ez dut gogoan egun hauetako gertakarien gisakorik, neurri hortakorik, egonik.\nBeraz, hemen dudarik gabe zerbait gertatzen da, gutxieneko justizia bat defenditzeko eta erabaki goaindigarri bat salatzeko sortu dinamika sendo batetik hara: edo eztabaidak eta problematikak beste maila batera eramatea lortu da eta geroan gauza gehiago aldatuko dira, batzuenganik behintzat; edo erabaki eta jokamolde batzuk hain okerrak eta zentzugabeak dira nun exekuta ezinak ere zaizkien. Biak.\nZoritxarrez, anitzen nahia bertze izanik ere, hitzeman du Guéant-ek. Joan beharko duzu.\nAlabaina, espero dut ez dela desberdina izanen den gauza bakarra.\nEtiketak "HanHemenka", euskal herria, iparraldea\nBizi erdiko lagun batek, kasualitatez (edo ez) ene lan berdintsuetan dabilenak, horrelako webgune-pribatu-ataldun-partizipatibo-libre-profesional-aprofesional-plural baten muntatzeko asmoak azaldu zizkidanean, eta partaide izatea galdetu zidanean, ezetza eman nion, tematuz argumentu parrastarekin: denbora, gaitasuna, eta sustut erdaraz aritzea ez nuela ikusten.\nAzken egun hauetan, gaiaz parasitorik gabe pentsaturik, aitortzen dut gezurrak zirela.\nEtiketak "HanHemenka", bea\n« … dena den, zu, ez zara militantea. Batere.»\nZerk zituen horrelako jokamolde, balorazio, epaietara ekarri?\nZeren izenean permititzen diete batzuek beren buruei besteen bideak eta egitateak oker ala zuzen diren eriztera eta beren abururik mingarrienen botatzera deplauki tu batean? Eta zer dakite egiaz?\nBitartean, bilakaera horrekin batera, iduritzen zait kulturaren eta transmisioaren nozioak faltsuturik gertatu direla, garai batez ukan den ikuspegi eta egimoldearengatik, eta oraino ez ditugula denek ber gisan ikusten, azken denboretan norabide aldaketa bat sendi baldin bada ere.\nEtiketak euskara, kultura, LORALDI


Desertuko otien izurrite historikoa; Aldaketa Klimatikoaren beste zantzu bat — Gaztezulo\nDesertuko otien izurrite historikoa; Aldaketa Klimatikoaren beste zantzu bat\nDesertuko otien izurrite historikoa; Aldaketa Klimatikoaren beste zantzu bat Ekialdeko Afrikan azken 25 urtetako otien izurrite bortitzena jasaten ari dira, eta gosete larriak eragin ditzake. https://www.gaztezulo.eus/albisteak/desertuko-otien-izurrite-historikoa-aldaketa-klimatikoaren-beste-zantzu-bat https://www.gaztezulo.eus/albisteak/desertuko-otien-izurrite-historikoa-aldaketa-klimatikoaren-beste-zantzu-bat/@@download/image/20200124-637154946052071831_20200124203509-kyeB-U473114317137cII-992x558@LaVanguardia-Web.jpg\nEkialdeko Afrikan azken 25 urtetako otien izurrite bortitzena jasaten ari dira, eta gosete larriak eragin ditzake.\nBibliako izurriteen pare, Afrikan desertuko otien izurrite historikoa gertatzen dabil egunotan. Datuen arabera, Somalian eta Etiopian azken 25 urteetako izurri okerrena da, eta Kenian duela 70 urtetik hona halakorik ikusi gabeak ziren. Adituen esanetan, Aldaketa Klimatioaren ondorio argia da izurritea.\nOtien multzo erraldoi hauek egunean 150 kilometroko distantziak egiteko gai dira, eta bidean aurkitzen duten guztia irensten dute, laborantzak txikituz. Gainera, oti hauek 500 aldiz handitu dezakete beren tamaina aurretik kontrolatzen ez badira. Izurrite honek gosete arrisku larrian jarri ditu Afrika Ekialdeko biztanleak.\nHain zuzen, inguruan arnasa hartzen hasiak ziren lehorteek eragindako ondorio latzetatik; urritik azarora bitarte, Afrikako Adarrean erregistratutako euriteak bataz-bestekoa %300 gainditu zuten. Eurite horiek mendebaldeko itsasoetako tenperaturaren igoera eragin dute, Australiako lehorte bortitzak eraginez. Hau da, Afrika ekialdean euriasak izan dituzten bitartean, Australiak bere historiako lehorte larrienetakoa jasan du.\nHonek, era berean, bestelako efektu klimatiko bat eragin du; hala, Australiako suteek izan dute otien izurritean eragina, intsektu hauen zabalkunderako baldintza klimatiko bikainak eraginez.\nOtien izurritea jasaten ari diren eremuetako biztanleek gosete larriak izan ditzakete; hain zuzen, otiak dira munduko intsektu migratzaile antzinakoena, eta desertuko otiak dira guztietan suntsitzaileenak. Afrikako Adarra abiadura handian irensten dabilen izurriten honen dimentsioak ikaragarriak dira: kilometro koadroko 150 milioi oti topatu daitezke.


HarituLab – HarituLab\n2022-06-28Artikuluaadimen artifiziala, sorkuntzaby HarituLab\nNorentzat sortzen dugu?\nguretzat sortzen genuen, egun algoritmoentzat?\n2022-06-14Artikuluaharremanak, zientzia fikzioaby HarituLab\nEgokitzea baino, jasatea\nOctavia Buttleren liburu bat nabil irakurtzen: Odol-alabak eta bestelako kontakizunak. Zientzia fikziozko idazlea da Buttler. Bere fikziozko kontakizunetan, izaki ezberdinen arteko harremanak aztertzen ditu, lurtar nahiz estralurtar, eta gizakiak askotan egoera berrietara egokitu beharrean aurkezten ditu.\n2022-06-13Berria, proiektua3Dby HarituLab\nLiztor asiatikoa harrapatzeko 3D inprimagailuan fabrikatutako tranpa\nUrteen joanarekin liztor asiatikoa gure inguruan zabaltzen ari dela ikusi ondoren, Barakaldo Makers taldeak Barakaldoko babes zibilarekin batera eta Barakaldo Udaleko Ingurumen Sailaren laguntzarekin zomorro hauen bistanleria murrizteko diseinu bat sortu dute.\n2022-06-13Artikuluaadime artifiziala, bakardadea, laguntzaile digitalak, nagusiakby HarituLab\nNagusi autonomo bakartiak?\nEgun egiten ditugun hainbeste gauzetan bezala, gure arreta nagusietan jarri beharrean nagusien laguntzaile birtualetan jarriko ote dugu gehien?\n2022-06-13Artikuluahirugarren sektoreaby HarituLab\nHirugarren sektorearen ahotsa\nAzkenaldian hirugarren sektorearen eraldaketa digitalaz hitz egiten duten dokumentu ugari igaro dira nire eskuetatik. Agiri horietako zenbait, hirugarren sektorearekin zerikusia ez duten erakunde teknologikoak bultzaturikoak dira...\n2022-06-01Artikuluabalioa, digitalizazioaren negozio ereduak, kostua, prezioaby HarituLab\nEraldaketa digitalak etekinak sortzeko beste logika batzuk ditu, hauek oraindik ez ditugu guztiz ulertzen.\n2022-05-30Artikuluaatzerapenak, aurrerapenak, beldurra, ezjakintasuna, zientziaby HarituLab\nXX. mende hasieran, Erresuma Batuan elektrifikaziorako erresistentzia handia izan zen. Frantzian eta Espainian elektrifikazioa 1920an jada abian zen bitartean, Ingalaterran 1940. urterarte ez zen bideratzen hasi. Arrazoia: gas konpainiek, merkatua ez galtzeko, elektrifikazioarekiko beldurra sustatu zuten herritarren artean.\n2022-05-27Sin categoríaesperientzia, ezagutza, komunitatea, software librea, ulertzekaby HarituLab\nNoizbait jostailu elektroniko bat desmuntatu duzue? Barruan zituen bozgorailua, kableak, teklak, motorrak ikusi dituzue? Esperientzia hori izan baduzue, berriro jostailu elektroniko bat ikusi duzuenean, ziurrenik, desmuntatu barik zelan funtzionatzen duen errazago susmatu izan duzue.\n2022-05-09Sin categoríahezkuntza digital kritikoa, STEAMby HarituLab\nHezkuntza digital kritikoak #STEAMEuskadi zigilua lortu du\nDigitalizazioaren Hariak egitasmoak STEAM Euskadi zigilua jaso du.\n1 2 … 17 Hurrengoa


948 PRO Programazioa - 948 Merkatua, Nafarroako arteen Merkatua eta Topaketa profesionalen Foroa\n948 Merkatua, Nafarroako Arteen Merkatua eta Profesionalen Topagunearen hirugarren edizioa diziplinarteko merkatu eta foro gisa finkatu da, eta, bertan, sorkuntza eta arte diziplina guztiei lekua emateaz gain, diziplina horien denen arteko harremana ere ikusgai jarriko da.\nSorkuntza hibridoaren eta diziplinarteko edukien aldeko apustua egin dugu, uste dugulako diziplina artistikoen arteko elkarrizketatik jaiotzen direla berrikuntzarik interesgarrienak gaur egungo sorkuntzan eta kulturan.\nAurtengoan berritasunak eta aldaketak ekarri ditugu definizio artistikoan eta profesionalean. Eta berrikuntza horien bidez bultzada eman nahi zaie 948 Merkatuari eta Nafarroako kulturari, gure mugetatik haratago hedatzeko. Era berean, lortu nahi da ere hitzordu erakargarri, ireki eta abegikorragoa izatea gurera datozen profesionalentzat.\n2019ko 948 Merkatua aurrerapauso bat da, programa hau heldutasunera iritsi eta finkatzeko prozesuan. Programazioaren egitura mantendu den arren, goizez 948 PRO programazioa (hitzaldiak, tailerrak, profesionalen arteko bilerak, eztabaidak, mintegiak, erakustokien zona, networking…) Baluarten eta arratsaldez 948 ART programazioa (arte erakustaldiak) Iruñeko hainbat lekutan bilduta, aurtengo edizioan eredu funtsezkoago eta argiago bateranzko pausua eman dugu. Eta urrats horretan prozesu eta neurri berriak inplementatu dira, definizio artistikoa eta profesionala berritzen laguntzeko.\nHala, 948 PRO programari dagokionez, espazioak eta jarduerak berriro definitu dira, forora bildutako profesionalen parte hartzea eraginkorragoa izan dadin eta bertan gehiago ikas dezaten.\nONGI ETORRI EKITALDIRA\nAzaroaren 20an, asteartea, hasiera emango zaio 948 Merkatuari. Ekitaldi bat egingo da Indara klubean, bi ikuskizunekin: “Obsimo” eta “BUMAYE”.\nAzaroaren 20an, asteazkena, 13:00etan, 948 Merkatuaren inaugurazio ofiziala egingo da Kultura Zuzendaritza Nagusiaren standean, Nafarroako Gobernuaren ordezkariek zuzenduko duten ekitaldi instituzional batekin.\nAzaroaren 20an (asteazkena) eta 21ean (osteguna), 11:30en eta 11:00etan hurrenez hurren, 21 hitzaldi egingo dira 948 Merkatuaren baitan, Baluarteko -1 solairuko Gola, Bulevar eta Corona aretoetan. Ekitaldien hainbat antolatzailek, hala nola Maral Kekejian-ek (Los veranos de la Villa), Samuel Retortillok (Festival Fiver) edo Anselmo Pinillak (Estaciones Sonoras) kultura ondarea, zeharkakotasuna, jaialdiak eta ekintza kulturalaren ikuskera berriak izango dituzte hizpide.\nMónica Zas moderatzaile ariko da azaroaren 20an, asteazkena, 9:30etik aurrera, kulturaren eta sorkuntzaren sektorean garrantzi handia duen gai baten inguruan hausnartu eta sakontzeko topaketa batean. Aipatu gaia da diziplinartekotasuna, eta kontzeptu horren inguruan egituratu da 2019ko 948 Merkatua, hain zuzen. María Ptqk, Maral Kekejian, Juan Pablo Ordúñez / MawatreS gurekin izango dira, “Bistakoenetik haratago: diziplinartekotasuna” hitzaldiarekin.\nEstatuko eta nazioarteko adituek emandako lau tailer egingo dira, kulturaren profesionalentzat biziki garrantzitsuak diren gaietan parte hartzeko eta trebatzeko: zabalkundea merkatuetan, diziplinarteko jardunbide kultural eta artistikoaren errealitate juridikoa, edo proiektu bat saltzen lagundu dezaketen aurkezpen hunkigarriak.\nBaluarteko hallean egokitutako espazioak, profesionalen arteko lana errazteko eta haientzako elkargune izateko.\n948 Merkatua App profesionala\nAplikazio honen bidez, aukera izango da hitzorduak adosteko, akreditatuen profil profesionala ezagutzeko, ibilbide profesionalak prestatzeko eta 948 Merkatuari ahalik eta etekin handiena ateratzeko beharrezko informazio guztia eskuratzeko.\nInformazio standetarako espazioa, kulturaren arloko erakunde publiko, enpresa eta elkarteentzat.\nKultura proiektuen aurkezpena\nArtistek eta sortzaileek leku bat izanen dute hemen, ekoizpen prozesuaren hainbat fasetan dauden proiektuak aurkezteko.\nErakundeen eta profesionalen bilerak\nGainerako jarduerekin batera, hainbat bilera egingo dituzte erakundeek edo sektoreko elkarteek.\nNafarroako artearen eta kulturaren sektoreak hitzordu bat du hemen, bertako proiektuak giro atseginean ezagutzeko.\nNafarroako sorkuntzaren leihoa\nForu Erkidegotik kanpo eraman litezkeen proiektu artistiko berezien aurkezpena, Nafarroako Gobernuaren Artisten Erregistroan inskribatutako sortzaileen eskutik.\n2019ko 948 Merkatua azaroaren 22an (ostirala) bukatuko da ofizialki, 13:00etan, edizio honetako parte hartzaileak bilduko dituen amaiera ekitaldi batekin.


EAEko elkarte errepublikanoek manifestaziora deitu dute abenduaren 6rako : Irutxuloko Hitza\nEAEko elkarte errepublikanoen ordezkariak, udaletxean egindako prentsaurrekoan. (Argazkia: EAEko mugimendu errepublikanoa)\nEuskal Autonomia Erkidegoko elkarte errepublikanoek manifestaziora deitu dute abenduaren 6rako, ostiralerako. “Errepublika sozial eta nazio anitzaren aldeko” mobilizazioa Bulebarrean hasiko da, 12:00etan. 1978ko Konstituzioa onartu zenetik lau hamarkada igaro dira eta errepublikaren aldeko elkarteek adierazi dute trantsiziotik sortutako estatu eredua hautsita dagoela. “Konstituzioak inori bermatzen ez dizkion eskubideak adierazten ditu, hala nola, etxebizitza eta lan duina”, gaineratu dute.\nAtzo eman zuten manifestazioaren berri, eta elkarteen bozeramaileek honakoa gogorarazi zuten: “Azken urteotan egin dugun bezala, Euskadiko talde errepublikanoak Konstituzioaren Egunarekin bat eginez mobilizatuko gara, gure garaiarekin bat datorren Konstituzio berri bat eskatzeko: Konstituzio errepublikanoa”. Elkarteen ustez “inoiz baino beharrezkoagoa” da errepublikaren aldeko aldarrikapenak egitea. Era berean, uste dute lau hamarkada eta gero, Espainiako Konstituzioa ez dela “gai izan” estatu osoan dauden arazo “larriei” irtenbideak eskaintzeko, besteak beste, langabezia, hezkuntza publikoa eta osasun unibertsalaren gisako “eskubideen hondatze geldiezina, askatasunak mozorrotzea, nazioen aitortzarik eza, ustelkeria, herritarrek erakundeekiko duten mesfidantza, genero desberdintasuna eta terrorismo matxista”.\nElkarte errepublikanoek adierazi dutenez, 1978ko Konstituzioa aldarrikatu zenetik lau hamarkada igaro ondoren, “Ez da gai izan Estatu osoan dauden arazo larriei irtenbideak eskaintzeko: langabezia, hezkuntza publikoa eta osasun unibertsala bezalako eskubideen hondatze geldiezina, askatasunak mozorrotzea, nazioen aitortzarik eza, ustelkeria, herritarrek erakundeetan duten mesfidantza, genero-desberdintasuna eta terrorismo matxista”. Horiek dira, mugimendu errepublikanoaren arabera, “Herritarrek egunetik egunera gordinago pairatzen eta jasaten ditugun arazoetako batzuk, gaur egungo konstituzioa ustez sagaratzen dituen eskubideak bermatzeko gai ez bada”.\nHalaber, EAEko mugimendu errepublikanoak adierazi du Espainiako Konstituzioa ” elite ekonomiko eta politikoen pribilegioen berme gisa” erabiltzen dutela batzuek. Horregatik, “benetako irteera bat planteatuko duen esparru berri bat eta eredu berri bat” eratzeko beharra aldarrikatu dute.


Deba ibaiaren gaineko bideoa eta solasaldia - Bergara - Goiena.eus\nDeba ibaiaren gaineko bideoa eta solasaldia\nImanol Gallego 2014-11-04 10:06\nUra eta erreka Deba ibarrean kanpainari amaiera emateko, proiekzioa eta solasaldia egongo dira datorren eguenean, hilaren 6an, 19:00etan, Irizar jauregiko areto nagusian.\nAlde batetik, Ura Deba ibarrean izeneko ikus-entzunezkoa ikusteko aukera egongo da, Lexeia Larrañaga bergararraren eskutik. Dokumental horretan, urak Debagoienean egiten duen ibilbidea erakusten da; mendietan sortzen diren iturburu txikiak, ibai nagusiarekin elkartu eta Deba herrian itsasoratu arte.\nHorren ondoren, berbaldia egingo dute bi zientzialarik. Jorge Gonzalezek hartuko du hitza lehenengo. Biologian doktorea da, ur gezatako ugaztunen kudeaketan aditua eta desagertzeko arriskuan dauden ugaztun erdi-akuatikoen kontserbazioan dihardu lanean hainbat administraziorentzat. Ibai ekosistemen gainean duen ikuspegia emango du, zertan lan egiten duen azalduko du, eta esango du nola baloratzen duen inguru honetako ibai eta erreken gaur egungo egoera. Gonzalezek gazteleraz egingo du hitzaldia.\nArturo Elosegik hartuko du hitza ondoren. Biologia katedraduna eta Euskal Herriko Unibertsitateko Landareen Biologia eta Ekologia Saileko irakaslea da, eta ibaien ekologia ikertzen duen lantaldeko ikerlaria. Elosegik ere ibai ekosistemen gainean duen ikuspegia emango du, zertan lan egiten duen azaldu, eta esango du nola baloratzen duen inguru honetako ibai eta erreken gaur egungo egoera. Elosegik euskaraz egingo du berbaldia.


genre_facet:"IRALEren materialak" author_facet:"Irale" topic_facet:"Baso eta natura-ingurunearen kudeaketa (goi mailako zikloa) LOE" topic_facet:"Paisajismoa eta landa-ingurunea (Heziketa zikloa). Goi maila" topic_facet:"Nekazaritza eta abeltzaintza produkzioa (erdi mailako zikloa) LOE"\nGeneroa / Forma: IRALEren materialak Egilea: Irale Proposatutako gaia: Baso eta natura-ingurunearen kudeaketa (goi mailako zikloa) LOE Proposatutako gaia: Paisajismoa eta landa-ingurunea (Heziketa zikloa). Goi maila Proposatutako gaia: Nekazaritza eta abeltzaintza produkzioa (erdi mailako zikloa) LOE\nBaso eta natura-ingurunearen kudeaketa (goi mailako zikloa) LOE 1 Baso-lanetako eta natur ingurunearen kontserbazioa (erdi mailako zikloa) 1 Ingurumen-hezkuntza eta kontrola (Heziketa Zikloa - LOE). Goi maila 1 Laborantza ekologikoa ezartzea (Modulua) 1 Laborantzen plangintza (LOE - Modulua) 1 Laboreak ezartzea (Modulua - LOE) Gehiago ... 1 Lanbide Heziketa 1 Material orokorra (Modulua) 1 Nekazaritza (Lanbide Arloa - LOE) 1 Nekazaritza ekologikoa (Heziketa Zikloa - LOE). Erdi maila Nekazaritza eta abeltzaintza produkzioa (erdi mailako zikloa) LOE Paisajismoa eta landa-ingurunea (Heziketa zikloa). Goi maila Guztiak ikusi ... gutxiago ...


5 irabazle handienak Transportation\nIrabazpen handiena izan duten stockak bildu ditugu Transportationen. Izaki horiek hainbat alderditan desberdinak dira eta merezi du horiek aztertzea desberdintasunak ulertzeko eta agian inbertsio aukera berriak zehazteko. Izakinak gora egiteak ez du zertan gora egiten jarraituko duenik, baina hori egia da batzuetan. Garrantzitsua da, halaber, inbertsio erabakiak ebaluatzea ez soilik egun jakin batean stockak gora egiten duelako, baizik eta beste faktore batzuk ere kontuan hartzea, hala nola, bere merkatu kapela, stockarekiko interesa (stock bolumena), bere diru sarrerak. eta irabaziak eta, oro har, hazkunde / gainbehera joera da denbora tarte handiagoetan (ez egun bakarrean). Ikusi ditzagun eguneko 5 irabazle bikain hauek:\nExpeditors International of Washington k% 1.47 irabazi du. Enpresa honek $ 12.96B-ko merkatuko kapela du. Joan den astean bakarrik, izakinak% -3.97 aldatu dira. Azken hilabetean LAUGARREN%, eta azken urtean% BATEK%. Azken irabazien txostenean, $ 8.138B-ren diru sarrerak jakinarazi zituen% 17.59-ren hazkundearekin. Irabazi gordina $ 2.620B zen.\nStock baten ospea egun batean egiten diren erosketa-salerosketa kopuruen arabera neurtu daiteke. EXPDentzat, hori zen BOLUMEN bolumen batera.\nDHT Holdings k% 1.46 irabazi du. Enpresa honek $ 0.86B-ko merkatuko kapela du. Joan den astean bakarrik, izakinak% -3.19 aldatu dira. Azken hilabetean LAUGARREN%, eta azken urtean% BATEK%. Azken irabazien txostenean, $ 0.376B-ren diru sarrerak jakinarazi zituen% 5.88-ren hazkundearekin. Irabazi gordina $ 0.138B zen.\nStock baten ospea egun batean egiten diren erosketa-salerosketa kopuruen arabera neurtu daiteke. DHTentzat, hori zen BOLUMEN bolumen batera.\nGrupo Aeroportuario Del Pacifico S.A. B. de C.k% 1.26 irabazi du. Enpresa honek $ 6.04B-ko merkatuko kapela du. Joan den astean bakarrik, izakinak% -1.17 aldatu dira. Azken hilabetean LAUGARREN%, eta azken urtean% BATEK%. Azken irabazien txostenean, $ 0.721B-ren diru sarrerak jakinarazi zituen% 14.62-ren hazkundearekin. Irabazi gordina $ 0.595B zen.\nStock baten ospea egun batean egiten diren erosketa-salerosketa kopuruen arabera neurtu daiteke. PACentzat, hori zen BOLUMEN bolumen batera.\nBrinks Company (The) k% 1.25 irabazi du. Enpresa honek $ 4.22B-ko merkatuko kapela du. Joan den astean bakarrik, izakinak% -9.48 aldatu dira. Azken hilabetean LAUGARREN%, eta azken urtean% BATEK%. Azken irabazien txostenean, $ 3.489B-ren diru sarrerak jakinarazi zituen% 4.24-ren hazkundearekin. Irabazi gordina $ 0.786B zen.\nStock baten ospea egun batean egiten diren erosketa-salerosketa kopuruen arabera neurtu daiteke. BCOentzat, hori zen BOLUMEN bolumen batera.\nJ.B. Hunt Transport Services k% 0.89 irabazi du. Enpresa honek $ 9.88B-ko merkatuko kapela du. Joan den astean bakarrik, izakinak% 0.26 aldatu dira. Azken hilabetean LAUGARREN%, eta azken urtean% BATEK%. Azken irabazien txostenean, $ 8.615B-ren diru sarrerak jakinarazi zituen% 19.82-ren hazkundearekin. Irabazi gordina $ 3.367B zen.\nStock baten ospea egun batean egiten diren erosketa-salerosketa kopuruen arabera neurtu daiteke. JBHTentzat, hori zen BOLUMEN bolumen batera.


Dani Iparragirre aranztarrak irabazi du Sarako Kontrabandisten Lasterketa - Erran.eus\nTtipi-Ttapa.Xorroxin 2017-08-22 08:59 Kirola Xareta Sara\nSarako Kontrabandisten Lasterketaren 54. edizioa jokatu zen igandean eta 36 lasterkarik egin zuten ibilbidea. Tartean aritu ziren eskualdeko hainbat, hala nola, hirugarren gelditu zen Asier Apezetxea aranztarra edo emakumezkoetan bizkorrena izan zen Jone Zelaieta beratarra.\nKontrabandisten lasterketan parte hartu duten lasterkariak | Ikusi handiago | Argazki originala\n36 lasterkarien artean, Dani Iparragirrek 42 minutu eta 25 segundo behar izan zituen 8,4 kilometroko lasterketa egiteko. Bere gibeletik, Pantxo Saint Martin sailkatu zen (00:42:43) eta hirugarren helmugaratu zen Asier Apezetxeak 42 minutu eta 50 segundo behar izan zituen.\nEmakumezkoetan bizkorrena Jone Zelaieta izan zen. Honek 52 minutu eta 16 segundotan bukatu zuen lasterketa.\nAipatzekoa da, bertzalde, 8,4 kilometrako lasterketa honek inguruko 18 muga herrietako bi korrikalari gonbidatzen dituela lasterka egitera. Horrez gain, llasterketako lehenbiziko kilometro eta erdian eta azken 200 metrotan zakua eraman behar izaten dute korrikalariek bizkar gainean, 8 kilokoa gizasemeek eta 4 kilokoa emakumeek.\nSarako Kontrabandisten Lasterketako sailkapena\nBerako gau krosan bezala Sarako kontrabandisten lasterketan ere Jone Zelaieta beratarra azkarrena izan da nesken artean.\nSenpereko Azkona eta Jauregi Euskal Herriko txapeldun esku huska


topic_facet:"Lanbide Heziketa" topic_facet:"Mendekotasun-egoeran dauden pertsonentzako arreta (Heziketa Zikloa). Erdi maila" topic_facet:"Gorputz eta kirol ekintzen sustapena (Heziketa Zikloa). Goi maila" topic_facet:"Osasun larrialdiak (Heziketa zikloa). Erdi maila"\nProposatutako gaia: Lanbide Heziketa Proposatutako gaia: Mendekotasun-egoeran dauden pertsonentzako arreta (Heziketa Zikloa). Erdi maila Proposatutako gaia: Gorputz eta kirol ekintzen sustapena (Heziketa Zikloa). Goi maila Proposatutako gaia: Osasun larrialdiak (Heziketa zikloa). Erdi maila\n1 Animazio soziokulturala eta turistikoa (Heziketa Zikloa). Goi maila 1 Gizarte eta kultur zerbitzuak (Lanbide Arloa) 1 Gorputz eta kirol ekintzak (Lanbide Arloa) Gorputz eta kirol ekintzen sustapena (Heziketa Zikloa). Goi maila 1 Hasierako osasun-laguntza larrialdi egoeretan (Modulua) 1 Haur hezkuntza (Heziketa zikloa). Goi maila Gehiago ... Lanbide Heziketa 1 Landa inguruneko gorputz eta kirol ekintzen gidaritza (Heziketa zikloa). Erdi maila 1 Lehen laguntzak (Modulua) 1 Lehen laguntzak eta uretako sorospena (Modulua) Mendekotasun-egoeran dauden pertsonentzako arreta (Heziketa Zikloa). Erdi maila 1 Oinarri biologikoak,osasuna eta lehen sorospenak (Modulua) 1 Osasun arreta (Modulua) Osasun larrialdiak (Heziketa zikloa). Erdi maila 1 Osasungintza (Lanbide Arloa) Guztiak ikusi ... gutxiago ...


Hainbat egitasmo antolatu ditu Udal Liburutegiak, Liburuaren Nazioarteko Egunaren harira - Uztarria (Azpeitia)\n2018ko maiatzak 25, OSTIRELA\nHainbat egitasmo antolatu ditu Udal Liburutegiak, Liburuaren Nazioarteko Egunaren harira\nUztarria.eus | Kultura | Artikulua\nEskulan tailerra, literatura solasaldia, ipuin kontaketak eta Liburutegia kalera, azpeitiar idazleak plazara egitasmoa antolatu dituzte, besteak beste. Astelehenean ekingo diote prestatutako egitarauari.\nIaz egin zuten irakurketa saio bereziko irudia. (Azpeitiko Udal Liburutegia) Ikusi haundiago | Argazki originala\nDatorren igandean, apirilaren 23an, Liburuaren Nazioarteko Eguna izango da, eta horren harira egitasmoz betetako egitarau berezia prestatu du Udal Liburutegiak hurrengo asteetarako. Hainbat jarduera prestatu dituzte haurrentzat, gaztetxoentzat zein helduentzat.\nAstelehenean, hilaren 24an, eskulan tailerra egingo dute liburutegian, Haur Hezkuntzako laugarren mailako ikasleei zuzenduta, 18:00etan hasita. Asteartean, aldiz, literaturari egingo diote tartetxoa, eta Irati Jimenez idazlearen Nora ez dakizun hori eleberriaren inguruko literatura solasaldia izango da, 18:00etan. Pako Aristi izango da solasaldiaren dinamizatzailea.\nApirilaren 26an, asteazkenean, goizean zein arratsaldean egingo dituzte egitasmoak liburutegian. 11:30ean hasita, Biharko Eguneko Zentroko eta Goienetxe Fundazioko Irakurketa Errazeko taldeek irakurketa saio bereziarekin eta hamaiketakoarekin ospatuko dute Liburuaren Nazioarteko Eguna. Arratsaldean, berriz, Haur Hezkuntzako laugarren mailako haurrentzat ipuin kontaketa izango da, 18:00etatik aurrera.\nUrrestilan ere ospatuko dute Liburuaren Nazioarteko Eguna, ostegunean. Hilero bezala, liburutegi zerbitzua eskainiko dute 17:30etik 19:00era, Urrestilako balio anitzeko gelan. Bertan, liburutegiko liburuak, pelikula eta bestelako dokumentuak maileguan hartzeko aukera izango da, eta berezitasun bezala, eskulan tailerra eskainiko dute gaztetxoei zuzenduta.\nLiburuaren Nazioarteko Eguna apirilaren 23an bada ere, maiatzerako ere hainbat egitasmo prestatu ditu Udal Liburutegiak. Hala, maiatzaren 3an ipuin kontaketa eskainiko dute 4 urteko haurrentzat, 18:00etan hasita. Maiatzaren 5ean, aldiz, Liburutegia kalera, azpeitiar idazleak plazara egitasmoa izango da. Egun horretan, liburutegiak azpeitiar idazleen hainbat liburu aterako ditu plazara, azpeitiar idazleak herrian ezagutaraztea xede.\nPrestatutako egitasmo ezberdinez gain, Udal Liburutegian bisita gidatuak eskainiko dituzte apirilean eta maiatzean zehar, hainbat ikastetxeetako ikasleei zuzenduta.\nKontzertu bana eskainiko dute Nerabek eta Oso Fanek igandean Sanagustinen\n'Tomb Raider' filmaren hiru emanaldi eskainiko dituzte datozen egunetan Soreasun\nMusika eskolako soka tresna eta perkusio ikasleek emanaldia eskainiko dute bihar Dinamoan\nEzinean: "Bakarren bati agurreko kantuak entzuteak ilusioa egingo diola pentsatuta atera dugu diskoa"\nVocal Sampling taldeko ahotsek dantzan jarri zituzten herritarrak\n15 egitasmo aurkeztu dituzte Sorkuntza Bekara\n'Greban gaude' antzezlanaren azken agurra\nM. Ward musikariak folk amerikarra eraman du Sanagustin kulturgunera\nAlaitz Olaizola: "Ezinbestekoa da antzerki obrak liburuetan jasota egotea"\nVocal Sampling taldearen doinu melodikoek hartuko dute gaur Soreasu


(«Amerigo Vespuccio» orritik birbideratua)\nesploratzailea, merkataria eta kartografoa\nAmeriko Vespuzio —jatorriz, italieraz: Amerigo di Vespucci NAF: [/a.m'e.ɾi.ɡo di ves.p'ut.t͡ʃi/]— (Florentzia, Florentziako Errepublika, 1454ko martxoaren 9a - Sevilla, Espainia, 1512ko otsailaren 22a) italiar jatorriko nabigatzailea izan zen, Gaztelako koroaren eta Portugalen zerbitzura lan egin zuena. Kristobal Kolonek aurkitutako lurrek kontinente berri bat osatzen zutela adierazi lehenengotzat hartu da askotan. Horregatik, Martin Waldseemüller kartografoak 1507an eginiko mapan America idatzi zuen Mundu Berria izendatzeko. Hala ere, Vespuziok bere bidaiez egindako kontakizunak askotan kontraesankorrak dira.\nLehen bidaian (1499-1500), Alonso Ojeda eta Juan de la Cosarekin batera, Hego Amerikako iparraldeko kostaldea aztertu zuen, Orinoko eta Amazonas ibaietako bokaleak esploratu zituen, eta Santo Agostinho lurmuturrera iritsi zen. Ptolomeoren arabera Asiako ekialde muturra ziren lurraldeetara iritsi zelakoan, Manuel I.a Portugalgo erregeak Moluka uharteetarako igarobideren bat aurkitzeko espedizioa finantza ziezaion lortu zuen.\nHala, bigarren bidaia (1501-1502) Lisboatik abiatuta egin zuen eta, Brasilgo kostaldetik behera, Patagoniako hegoalderaino iritsi zen. Horrela frogatu zen aurkitutako lurrak kontinente berri bati zegozkiola, ezinezkoa baitzen Asiako penintsula hegoaldera hainbeste luzatzea. Horregatik, Ameriko Vespuzioren omenez, Martin Waldseemüller alemaniar geografo eta kartografoak bere Cosmographia introductio obran Amerika deitu zion kontinenteari. Historialari batzuen ustez, beste bi bidaia egin zituen. 1505etik aurrera Fernando Katolikoaren zerbitzuan lan egin zuen, eta Gaztelako herritartasuna hartu zuen.\nWikimedia Commonsen badira fitxategi gehiago, gai hau dutenak: Ameriko Vespuzio\nOrriaren azken aldaketa: 26 urtarrila 2020, 20:45.


BOE.es - Estatuko Aldizkari Ofiziala: Euskaran, gehigarria 13/12/2017\nBOEren euskarazko gehigarria: Asteazkena 13 de abendua de 2017, Zk. 302\nEbazpena, 2017ko azaroaren 30ekoa, Diputatuen Kongresuarena, Hidrokarburoak itsas ingurunean ikertzeko eta ustiatzeko segurtasun-xedapenak ezartzen dituen azaroaren 17ko 16/2017 Errege Lege Dekretua baliozkotzeko erabakia argitaratzeko agindua ematen duena.\n(gaztelaniaz) PDF (2017/14601 - 1 or. - 145 KB)\nEbazpena, 2017ko azaroaren 30ekoa, Diputatuen Kongresuarena, azaroaren 17ko 17/2017 Errege Lege Dekretua baliozkotzeko erabakia argitaratzeko agindua ematen duena; errege lege-dekretu horrek Tabakismoaren aurkako osasun-neurriei buruzko eta tabako-produktuen salmenta, horniketa, kontsumoa eta publizitatea arautzen dituen abenduaren 26ko 28/2005 Legea aldatzen du Europako Parlamentuaren eta Kontseiluaren 2014ko apirilaren 3ko 2014/40/EB Zuzentarauaren transposizioa egiteko.\n(gaztelaniaz) PDF (2017/14602 - 1 or. - 147 KB)\nZuzenketak, Nazioarteko merkataritzako gai izaten diren zenbait plagizida eta gai kimiko arriskutsuk behar duten aldez aurreko baimen funtsatuaren prozedura aplikatzeko Rotterdamgo Hitzarmenaren III. eranskinari eginak. RC-8/2, RC-8/3, RC-8/4 eta RC-8/5 erabakiak, Genevan eginak 2017ko maiatzaren 5ean.\n(gaztelaniaz) PDF (2017/14603 - 3 or. - 179 KB)\nEbazpena, 2017ko abenduaren 11koa, Energiaren Estatu Idazkaritzarena, Gas naturalaren merkatuko operadore nagusiek nahitaezko merkatu-sortzailearen zerbitzua emateko bete beharreko baldintzak ezartzen dituena.\n(gaztelaniaz) PDF (2017/14604 - 4 or. - 179 KB)


Julen Leuza | | Julen Leuza\nGora Iruñea!-k laguntza eskatu du txandak betetzeko Sanferminetan\n2014-07-03 // Sailkatugabeak // Iruzkinik ez\nGora Iruñea! plataformak sare sozialeen bidez adiearazi berri du larri dabiltzala egun zehatz batzuetako txandak betetzeko, eta jendea ez lortzekotan Jaigunea istera behartutak egongo direla.\nJendea behar diren egunak uztailak 6, 12, 13 eta 14 dira. Helbide elektronikoa: txandak.gune@gmail.com\nSanferminak, Iruñeko Feriak gero eta hurbilago\n2014-06-27 // Sailkatugabeak // Iruzkinik ez\nIruñeko dantzariak, prozesio ondoko dantza emanaldi batean Udal Plazan.\nHiri buruzagian iruindar petoak, jatorrak diren minoria horren barruan Sanferminen inguruko bi iritzi dira nagusi.\nBata, sanferminak kasposoak, kutreak, espainiarrak direla esatea. Alegia “Iruñeak dakirats” leloaren jarraitzaile amorratuen iritzia.\nBigarrena, ordea, positiboagoa, eta akaso errealistagoa dena: Iruñean faxistak gobernuan diren bitartean, jaiak iruindarrok gure egin behar ditugula pentsatzen dutenak.\nEz pentsa, lehenengo iritzia duten gehienak Iruñean geratzen baitira uztailean (Salou komandoa ez dut iruindar jatorren barnean sartu), baina hauek kexaka ibiliko dira beti Iruñeko udalean ezker abertzalea egon arte eta Gaztelu Plazan Los del Rio ordez Su Ta Gar entzun arte.\nBerriki Juan Antonio Urbeltzek euskal festari buruzko hitzaldi bat eman zuen, eta Iruñea aipatzean argi utzi zuen: zuek zaudete hemen urte osoan. Udalak jaiak kanpotarrentzako egiten ditu, baina kalea zuena da, zuek baitzarete hemengoak. Zuek zarete kantaldietara joaten zaretenak, dantzaldi eta bazkari herrikoietara hurbiltzen zaretenak. Jaia zuena egin, eta horrela Iruñeko Jaiak izango dira. Ez zaio arrazoirik falta. Sanferminetako programa irakurri eta konturatu naiz ez naizela ekitaldi ofizialen herenetara ere gerturatzen, nahiz eta egun osoa kalean egon. Hori hala bada, jaiak guk egiten ditugulako da.\nAurten Gora Iruñea! plataformak bigarren aldiz lortu du Jai-Gune euskaldun bat jartzeko baimena. Bai, Arrotxapean, Iruñeko alde zaharretik kanpo, baina zer egingo diogu. Agian gobernu aldaketa etorriko da, eta udalak Jai-Gunea antolatzeko toki on bat utziko digu, orain arte Casa Regionalek edo salmenta postuek izan duten toki hori, nork daki. Berria pozgarria da. Dena den, komeni da festa kalean mantentzea, ferien xarma ez galtzea. Jai-Gunea bezalako tokiek masifikazio arriskua dute beti, eta horren harira, Gora Iruñea !k urteen baitan kaleko ekitaldiak antolatzeari jarraitzea espero dut. Espero dut ere gazteri iruidarrak ez ditzala herriko ostatuak eta karriketako giroa ahantzi.\nBitartean, borrokan jarraitu beharko dugu. Karrika gurea da, eta soilik guk dugu jai herrikoi eta euskaldun batzuk sortzeko aukera, udaletxean edonor egonda ere. Beste batzuk Bilboko txoznak hobeak direla esaten jarraituko duten bitartean, nik ahalegin guztiak egingo ditut hiri honetako jaiak hobetzeko, eta halere, lasai, abuztuan Bilbora joango gara.\nHona nire iritziz merezi duten zenbait ekitaldi: 6an 13:30etan Iruñerriko dantza talde guztien emanaldia Foruen Plazan. 10ean Atun-jana Zaldiko Maldikon (tiketak salgai Karrikirin). 13an txistularien alardea San Jose plazan, eta 13an ere Gora Iruñea!k antolatutako Dantza Eguna, kalejira, bazkari eta dantzaldiarekin. Egunero, 21:00tan, gaita eta txistu dantzaldia Gazteluko Plazan, eta segidan jauziak. Eta, giro euskaldun apartena Carmen kaleko Herriko Tabernan eta Zaldiko Maldikon aurkituko duzue gauean (komeni da Jarauta 69 txarangak ze egunetan jotzen duen jakitea ere).\nBiba Iruñeko jaiak!\nP.D: Zezenen eztabaida bukaezina hurrengorako utziko dugu…\nChirigotak: ikasteke dugun ikasgaia\n2014-02-10 // Sailkatugabeak // 4 iruzkin\nBideoa pasa zidaten, eta ondoren sare sozialetan ikusi dut. Hasiera batean, estereotipo festa kutrea iruditu zitzaidan. Kritikatu daitezkeen hamaika detaile ikusi nituen ere, esaterako karlisten txapelak eramatearena. Gaur, ordea, osoa ikusteko parada hartu eta aho bete hortz gelditu naiz. Onerako geratu ere. Banekien chirigota askok (ez dakit denak izango diren) egungo arazo politiko eta sozialak kritikatzen zituztela, baina zinez diot ez nekiela hainbesterako zenik. Bideo honekin konturatu naiz Cadizeko jendeak chirigota aldakarrikapen sendoak egiteko arma duela, eta aparteko argitasun eta graziaz erabiltzen duela. Arazo larriak umore finarekin salatzea Goya sarietan lau gauza esatea baino gogorragoa izan daiteke, eta ziurrenez boteretsuei amorru handiagoa sortaraziko die. 26. minutuan, akaberatik gertu, popurriaren amaiera Ikurriñari eskainiko diotela esan eta hurrengoa kantatzen dute:\nQue nadie tenga miedo al ver mi bandera,\nbandera de una tierra que tiene esperanza.\nBandera que no mata, bandera que no sobra,\nque aquí las que dan miedo y son más peligrosas\nson las que van luciendo gaviotas y rosas.\nHonek hunkitu nau, eta hau idaztera animatu. Bideoa modu batez hasi eta modu guztiz ezberdinaz amaitu. Tortillari buelta emanda, gainera, esango nuke estereotipo guztiak haien buruaz barre egiteko erabili dituztela, guk andaluziako jendeaz ditugun estereotipo guztien harira.\nEtor daitezela euskal intelektualak bideoa larrutzera, ni beste guztiarekin geratu bainaiz. Hemen ez dugu horrelako aukerarik, horrelako plaza irekirik, eta akaso, beste formatu batean bada ere, bilatzen hasi beharko genuke. Lortuta ere, gutxik izanen zuten cadiztarrek duten adorea gauza asko esateko tenorean.\nHalere kritikatzekoa da antzezle guztiak gizonezkoak izatearena, emakumeak lorontzi moduan erabiltze horrrek pena handia eman dit. Agian hor ere hemen ditugun eztabaida eta liskarrak dituzte, eta hala bada, emakumeek chirigotetan merezi duten lekua lortzea espero dut bihotzez.\nBesterik gabe, hona agurra, duela zenbait urte Palestinari buruz egin zen honekin.\n2013-11-12 // Sailkatugabeak // 3 iruzkin\n“Kantu hauek bi urte dituzte jadanik, zaharrak dira gaur egun jartzeko”. Hori entzun nuen parranda batean diska bat jarri nuenean. Bi urte! Zer egingo dut orduan Led Zeppelin, The Beatles edo Benito Lertxundiren diska zaharrekin? Erritual sataniko batean erre beharko ditut…\nBaina kontua serioagoa da tamalez. Baieztapen apokaliptikoa dirudien arren, edozein garaitan arrakasta handiena izan duen musika ez da inoiz oraingoa bezain azalekoa, eduki gutxikoa izan. Musika elektroniko faltsua, Estatu Batuetako haur miraridunak, reggaeton matxista… Denak bere azalpena dauka. Multinazional handiek badakite ez dela urrezko garai haietan saltzen zen diska kopuru erraldoi hori berriro errepikatuko argitalpen berrien salmentan. YouTuberen garaian gaude, eta badakite arrakastarako bidea sarean bideoklip erakargarri bat ipintzea dela, bai eta Payolaren bidez irratian haien interesdun musika mota mantentzea. Kasu irratiaren fenomenoarekin, dirudiena baino arriskutsuagoa baita (irratian egunero entzuten dut=gustatzen zait). Akaso jendea irratian agertzen den eta haien gustukoa den musika gauza bera izatea kasualitate hutsaren fruitu ez dela konturatzean iraultza gertatuko da musikaren munduan, baina hori ez dugu ikusiko.\n“Jendeari ez zaio nahi duena ematen, hori gezurra da. Jendeari boteretsuei sistema mantentzeko egokia iruditzen zaiena jartzen zaio, eta gero soilik haiek nahi dutena hori dela sartu behar zaie buruan” (W. Toledo)\nHirugarren fenomenoa: gazteak, haurrak. Egia da aurrekariak ditugula (Britney Spears izan daiteke bat), baina gaur egungo haur kopurua zoro bilakatzeko modukoa da: Hannah Montana (eta ez Miley Cyrus, argi ukan), Taylor Swift, Demi Lovato, Jonas Brothers, Selena Gomez…eta nola ez, Justin Bieber. Disney Channel/MTV mundutik agertu dira gehienak, eta ondoren multinazionalek fitxatu dituzte. Bieberren kasua ezberdina da: gazte apal bat sarean bideo batzuekin ezagutza lortu ostean, bat-batean munduko kantaririk ospetsuena bilakatu zen. Horra hor, milioika pertsonek oraindik sinisten duen Amerikar Ametsa (honen hamaika aurrekari ditugu ere). Guraso maiteak, zuen seme-alabak ergelak ez izatea nahi baduzue kendu Disney Channel telebistatik, mesedez, hemezortzi urte inguru dituztenean eskertuko dizuete gainera.\nEta formula guzti hau gutxi ez balitz ere, azkeneko puntua geratzen zaigu: musika iraungikorra izatea. Gaur egun diskek ez dute kantuek, singleek duten arrakasta bera, publikoak gauza gehiegi baititu buruan diska osoak entzuteko, beraz kantak banaka aterako ditugu (beti ere, ez ahantzi, YouTuben espainiar film batek balio duena baino gehiago kostatzen duen bideokliparekin). Epea berdina da normalean: urte bat askoz jota. Urte bat pasa eta gero, kantua ez zaio inori interesatuko. Multinazionaletan lanean dauden musikari fin, profesional eta mertzenarioek badakite hori musika eta letren eduki eskasaren ondorioa dela, baina musika eta letra landuagoa balitz ez luke mugitzen dituen milioika dolarrak mugituko, eta beraz, denontzat okerrago. Jendeak, konturatu gabe, garai batean bere kanturik gustukoenak izan direnak ahazten ditu, banan-banan, bata beste berri batengatik aldiro ordezkatuz (kantu desagertuen zerrenda amaigabean adibide garbi ditugu hau, hau, edo jadanik hau).\nAmaitzeko, kantu sinple, erraz eta arrakastatsuak eraikitzeko formula dibertigarri bat erakusten digun bideo hau (mutil honen gainontzeko bideoak ikustea gomendatzen dizuet ere). Nik, bitartean, urteak eta hamarkadak irauten duen musika entzuten jarraituko dut…\nEn Vivo 2013 (II) by Beñat Lopez\n2013-09-16 // Sailkatugabeak // Iruzkinik ez\nBigarren egun honetan ere nahiko berandu joan ginen, eta aurrekoan aipatutako autobus zerbitzuak ez zuen gehiegi lagundu. Reincidentesen amaierara heldu ginen, Vicio izan zen entzun genuen kanta bakarra. Pena handia hartu genuen, lehenago joateko intentzioa baikenuen. 40 minutu kostatu zitzaigun ETBren atzekaldetik kontzertu eremuetara heltzea. Aurreikuspen falta gure aldetik, antolakuntza falta haiengandik.\nReincidentes galduta, hobe genuen beranduago joatea, ordubete, zehatzago. Rulo & la Contrabanda urrunetik ikusi genuen, izan ere, bagenekien gutxi gora behera zer nolako musika zen. La Fugako abeslari ohia da Rulo. Talde pop-rockeroa. Hamaikatan esan zuen Rulo delakoak “Viva el Rocanrol!” baina hori pop hutsa zen. Nesken ahotsak entzuten ziren bereziki publikoan, La Fuga-ren kanta mitikoak eskatzen. Fitoren itzala luzea zen; antzeko proiektua eta antzeko emaitza. Rock-etik pop-era pasa den abeslaria, musikari hobeak kontratatuz. Endiosatu xamarra ikusi genuen tipoa, eszenatokiaren maisua, nahiz eta guk bagenekien eszenatokiko musikari kaxkarrena bera zela. Frontman-aren aktitudearekin nazkatuta, SA-ren soinu froga ikustea nahiago izan genuen.\nHasieratik txunditu gintuen SA-k. Soinu frogatik, hain zuzen ere. Pipak ere onak dituen talde batekin zer espero daiteke? Palomas y Buitres kantarekin hasi ziren. Horren ondotik Ratas, Cuando nada vale nada, Piedra contra tijera (Euskal kulturaren alde, Urquijo gobernu ordezkariaren aurka), Pauso bat, eta, beti bezala, amaitzeko, Nos Vimos en Berlín. Soinu brutala, saltoak, indarra, oihuak … argi itsugarriek lagunduta. Bateria berria daukate aurten arabarrek. Julenek noizbait esan duen moduan: “Oso ondo dago lagunekin talde bat egitea, baina mertzenario bat kontratatzea kolpe guztiak asmatu eta huts egin gabe jotzeko ez dago batere gaizki!”. Jakin izan dudanez, Alfred Berengena da bateriajole berria, bonbo bikoitzaren teknikan aditua omen dena. Lezio bikaina eman zuen Bilbon. Eguneko talderik hoberena, dudarik gabe.\nEl Drogas-en txanda zen bigarren eszenatokian, estalitakoan. Klasikoetan oinarritu zen banda Txarrenarekin, Iruñerriko talderik gorrotatuena, Barricada eta Koma hil omen dituen taldea. (Gure) Barrio conflictivo, Balas Blancas, Todos Mirando, Pétalos (La Tierra está Sorda diskakoa, gerrate zibileko 13 Larrosen omenez), Víctima… Barricadarekin jotzen zituen kantak, beste talde batekin (hori da hori aldaketa!). Txarrenaren Todos los gatos eta Azulejo frio bakarrik jo zituzten, baina kontzertu berezia izan zen, izan ere, Drogasen urtebetetzea zen, eta zorionak zuri kantatu zioten. Bikain aritu ziren iruindarrak. Ez dakit Barricadaren edo Drogasen alde kokatu haien bereizketan, baina bitxia iruditzen zait talde bat uztea talde horren kantak egiten jarraitzeko. Norberak atera ditzala bere ondorioak.\nTalde nagusia hastear zegoen eszenatoki nagusian: The Offspring. Gutxi ezagutzen nuela uste nuen, baina 90. Hamarkadako kanta mitiko batzuk haienak zirela konturatu nintzen, entzun bezain laster. Antzekoak dira haien artean, baina bakoitzak badauka zerbait berezia: The Kids Aren’t alright, Original Prankster, Hit that, Why don’t you get a job; You’re gonna go far, Kid; eta, nola ez, Pretty fly. Aurregrabaturiko intro dexente erabili zituzten, eta orokorrean, diska baten modura entzuten zen. Ondo aritu baziren ere, soinu teknikariak ez zuen bere lana behar bezala egin, eta baxua eta ahotsa batzuetan bateriaren eta gitarraren atzean ezkutatuta geratzen ziren. Ez ziren SA-ren mailan egon, baina aurreko egunean ez bezala, ongi merezita izan ziren kartel buru.\nNostalgiaz beterik, Heavy-an sartu ninduen taldea ikustera joan ginen. Mägo de Oz-en txanda zen eszenatoki estalian. Lotsatuta sentitzen naiz bere garaian jarraitzaile sutsua izateagatik, gaurko perspektibatik ikusita. Afruxa xamarrak badira ere, musika nahiko entzungarria egiten dute, soinu zeltekin elkartuta. Abeslari berriak (Zeta) zaharra (Jose Andrea) patata frijituekin jaten du, eta Txus, bateriajolea eta taldearen sortzailea, lehen diskan bezain kaskarra da. Ezin zaie ukatu irudi estereotipikoa primeran zaintzen dutela: larru estu beltza, begi margotuak, zapiak buruan, eta dantza tontoak gitarrekin. Hala ere gustura egon ginen, Nicko McBrain (Iron Maiden-en bateria) bezala dantzan, kanta gehienak 6/8-an baitzeuden. On Kixoteren panpin puzgarri baten begiradapean jo zituzten Molinos de Viento, Xanadria, eta amaitzeko Fiesta Pagana mitikoa, beste gutxiren artean. Gutxi, zeren zazpi bat minutuko kantak eginik, ordubetean ez dute kanta asko jotzeko betarik. Ikusteko moduko kontzertua izan zen, nahiz eta taldea gehiegi ez gustatu.\nEta ikusi genuen azken taldea the Toy Dolls izan zen. Kasu handirik ez genien egin, gutxi ezagutzen baikenuen, baina ikusi genuena gustatu zitzaigun. Ganberro hutsak dira hiru ingelesak. Wipe Out kanta bertsionatu zuten gitarra bizkar atzetik eta hanka azpitik jotzen. Eta, noski, haien kantarik ezagunena jo zuten, publikoaren laguntzaz: Nelly the Elephant. Gustora egon ginen, emanaldi ona eman zuten, baina nekatuta geunden, beraz amaitutzat eman genuen jaialdia.\nBalantzea oso ona izan zen. Kartel bikaina, emanaldi oso onak eta antolaketa zuzena, taberna zerbitzua pixka bat motz geratu bazen ere (bai eta autobusak, noski). Kontuan izanik Bilbon ez zela inoiz egin En Vivo jaialdia, eta azken momentuko erabakia izan zela, pentsatu nahi dugu datorren urterako hobetuko dutela. Eta hala bada, bertan egonen gara berriro ere!\nEn Vivo 2013 (I) by Beñat Lopez\n2013-09-10 // Sailkatugabeak // Iruzkinik ez\nEzin izan nuen En Vivo musika jaialdira joan, kartelak itxura ederra zuen arren. Bai ordea, Beñat Lopez ( @beinatlpz ) adiskideak. Berak idatzi du jarraian doan artikulua, gustu handiz argitaratu dudana:\nBilbon ospatu zen aurtengo “En Vivo” musika jaialdia. Lehenbiziko aldia da, lehen Madrilen edota Bartzelonan egiten baitzen. Aurten hiru hiriburuetan egiteko asmoa bazuten ere, dirudienez euskaldunok musikazaleagoak gara, hemen erosi baitziren aldez aurreko sarrera gehienak. Hona ikusi genuenaren kronika. Igoera autobusen zerbitzua desastre hutsa zen. Jaialdia Kobetamendin ospatzen zen (BBK Live eta Kobetasonik ospatzen diren lekuan), eta bertara igotzeko dohako zerbitzua jarri zen. Hala ere, ez zen zerbitzu jarraia. Bat-batean 10 autobus heltzen ziren ETB atzeko ilarara, eta hurrengo 45 minututan ez zen autobusik iristen. Entzun genuenez BEC–etik (Barakaldo) irteten ziren autobusak are eskasagoak ziren.\nAtzerapen hauengatik ez ginen nahi bezain goiz iritsi kontzertu eremura, eta Kaotikoren azken kanta baino ez genuen entzun (Otra Noche). Karpa azpiko bigarren eszenatokian giroa bero zegoen, zantzuen arabera, La Polla Records-en itzal luzean hazi den taldeak bete zuen haiengandik espero zena.\nLehenbiziko eszenatokira abiatu ginen, aire librean zegoena. Ereserki sobietarraren introa eta jarraian, Lendakaris Muertos Iruñeko taldea edo talde iruindarra oholtzara atera zen. Aitor, kantaria, Espainiar selekzioaren kamisetarekin. Publikoak bazekien zer esan nahi zuen horrek, eta GOOOL! oihupean hasi zen Gora España kantua. Horren ondotik ordu betez egurra eman zuten, diska berriko eta betiko kantak tartekatuz: DNI Vasco?Ez, eskerrik asko, Cómeme la franja de Gaza, Horroróscopo, Drogopropulsado, eta, nola ez, Oso panda. Animalitxo honekin zegoen apainduta teloia eta bateriaren bonboa. Kontzertu bikaina, azkarra, zuzena eta, beti bezala, ironiaz betea.\nHauen ondoren, Los Zigarros Valentziarrak zetozen. Ez genituen ezagutzen, beraz, belarretan eseri ginen, urrunetik entzuteko intentzioarekin, gerorako deskantsatzeko. AC/DCren antzeko gitarra riff dezente entzun genituen, gerora abesti propioak zirenak. Propioak, ez oso originalak. Dispárame izeneko kantu bat gogoratzen dut, zeinetan 50 bat aldiz esan zuen ditxosozko hitza. Ondoko batek erantzuna ahotik kendu zidan: “Dispara diezaiola norbaitek!”.\nBerez, eguneko kartel burua zetorren ondoren. Within Temptation “heavy sinfoniko” estilokoa. Heavy-a baino beste edozer ematen zuen. Neska katxarro abeslaria aurrean, eta beste guztiak berbena orkestra gisa laguntzen. Gorgoritoka aritu zen ordu luze batez, gora eta behera, eszenatokiaren alde batetik bestera. One hit taldea zen guretzat, eta ezagutzen genuen kanta entzun bezain laster joan egin ginen, pseudo-heavy-gotikoetatik ihes, eta, bide batez, afaltzera.\nBigarren eszenatokira bueltatu ginen Banda Bassoti italiarrak ikustera. Hauek ere sobietar ereserkia jarri zuten intro moduan, eta jarraian ska, reggae eta punk erritmoak nahastu zituzten, erabat dantzagarria, abesgarria eta, batez ere, gozagarria izan zen kontzertuan. Nabarmenena La Pollaren bertsio bat izan zen, karpa osoak kantatu zuena: “Ellos dicen mierda”.\nEta karpa utzita, lehen eszenatokira bueltatu ginen, oraingoan benetako kartel burua ikustera. Berri Txarrak. Modu bikainean tartekatu zituzten kanta zahar eta berriak, Ikasten-ekin hasi ziren, Stereo mitikoa ondoren, eta azken diskako beste asko (Makuluak, Sugea suge, Albo Kalteak…). Oihu egin genuen Gorkarekin batera eta azken aldian bezala, Oreka kanta deformatu zuten, tartean Rise Against-en bat tartekatuz, eta estatuarena egiten minutu eta erdiz edo. Faxismoari kritika latza egin zion Gorka Urbizuk Maravillas jo aurretik, esanez jendea etxeetatik eta lanetatik botatzea ere faxismoa dela. Kontzertu bikaina eta indartsua. Ustezko kartel burua patata frijituekin jan zuten.\nShikari sound System zetorren ondoren. DJ mahai baten atzean ezkutatzen ziren hiru lagunek kriston bolumenarekin sekulako disko festa antolatu zuten. Gure ustez, lekuz kanpo, goizegi baitzen horrelako musikarentzat.\nCeltas Cortos-en txanda zen eszenatoki nagusian. Rock eta keltiar musika maisuki elkartzen dituzte, eta jai giro bikaina antolatu zuten. The Pogues-en Fiesta mitikoa jada haien errepertorioan sartu dute, bertsio garbia eta alaia eginez. Polkak dantzatu genituen, salto egin genuen inguruko jendearekin, eta gogoz abestu bagenizkien gutxiak (Cuéntame un cuento ez zuten jo, lastima!).\nEta tributu taldeen garaia heldu zen. Kuriositate handia geneukan Guerrilla ikusteko, RATM-en tributu talde Sevillarra. Aurreikuspenak bete zituzten, dudarik gabe. Gitarrajolea Morelloren mailan zegoen, eta abeslariak berezkoak baino hobe egin zuen. Talde originala ikusten ari ginela zirudien: Testify-rekin hasi ziren, misilen aurkako alarmaren introa eta gero. Bombtrack, Sleep now in the fire, Freedom, Know your enemy, eta, nola ez, Killing in the Name. Guztiak bikain, soloak ia identikoak, edo erabat ezberdinak, estiloa mantenduz. Karpa osoa saltoka jarri zuten, oihuka, gorrotoa zainetan, makinaren aurka, sistemaren aurka. Oso goian jarri zuten listoia hurrengo talderako.\nPrograman, AC/DC-ren tributoa omen zen. Baina Nirvanarena sartu nahi izan ziguten. Bi talde horiek maila berean jartzea iraintzat hartuta, etxera joan ginen.\nAipatzekoa da ia talde guztiek (kanpotarrak, bereziki) “Eskerrik asko” esan zutela gehienetan, formula erdaldunaren ordez. Esan gabe doa, kronika hau nahiko subjektiboa da, gauza askotaz ez ginen enteratu, gainera, ez genuen kanta gehiegi ezagutzen, baina gure iritziz, eguneko onenak Berri Txarrak eta Guerrilla izan ziren. Okerrenak Los Zigarros eta Within Temptation. Informazio zehatzagoa lortzeko, beste ikuspuntu batetik eta gazteleraz, hemen.\nHellfest, day three: Hellmuga\n2013-09-07 // Sailkatugabeak // Iruzkinik ez\nAzken eguna. Esnatu eta aurreko egunekoaz hitz egiten pasa genuen goiza (hau ere, euri, hotz eta haize bolada arriskutsuekin). Idatzi nuen bezala, Korn taldeak eman zuen kontzertuarekin zoraturik bueltatu nintzen ohera ni, baina argi geratu zen gainontzekoentzat Kiss izan zela larunbateko jaun ta jabe. Bederen denok bat gentozen kontu batean: Anselmok eta Down taldeko lagunek emanaldi aparta eman zuten.\nBerriro ere bazkal ostean joatea erabaki genuen. Batzuk Newsted taldea ikustera joan ziren (ex-Metallica den Jason Newsted baxujolearen talde berria). Nahiko mingotsa, haien ustez. Beste batzuk, ordea, beranduxeago joan ginen, egun horretan talde bat ikusteko irrikitan ginela eta: Gojira.\nOstiralean Berri Txarrak nafarrek jo zuten, baina ez ziren jaialdian egon zen Euskal Herriko talde bakarra izan. Askoren harridurarako, Gojira Baionako taldea da. 90. hamarkadan sortu zen, eta Death Metal tekniko aparta egiten dute. Mundu mailan gero eta ezagunagoak dira, eta gaur egun ohikoa da jaialdi erraldoietako Mainstageetan Gojira ikustea. Hori bai, ingeleraz abesten dute. Programan, ordea, “la formation basque” bezala aurkezten zituzten, baina publikoaren erantzuna ikusiz, argi geratu zen etxean jolasten zutela, hau da, gaur egungo Frantziako metal talderik internazionalena. Atera berri duten “L´Enfant Sauvage” diska aurkeztu eta ordu beteko kontzertu bizia eman zuten. Gitarjoleek ez bazuten punteorik egiten ere, taldearen teknika eta entsaio orduak agerian gelditu ziren. Kantek etengabeko erritmo aldaketak zituzten, eta aipatzekoa izan zen Mario Duplantier bateria-jotzaileak bonbo bikoitzarekin zuen azkartasun eta abilidadea (2012an metal musikako bateria-jotzailerik onena izendatu zuen metalsucks.org-ek). Musika mota hau entzuteko gai den ororentzat Gojira bezalako talde bat ikustea zoramena da. EH Zuzenean jailadian jo zuten iaz, ea hegoaldera hurbiltzen diren aurki ba.\nGojira ondoren, beste Mainstageean Symphony X talde estatubatuarraren txanda etorri zen. Izenarekin soilik jakin daiteke egiten duten musika mota (Metal Progesiboa, Power Metal). Teklatuekin egiten den metalari higuina diogunez beste eszenatokietan zer zegoen ikustera animatu ginen, non eta infernuan bukatu genuen. Temple eszenatokian lagunetako batentzat jaialdiko talde onenetariko bat izan zena aurkitu genuen, bai eta gainontzekoak oilo ipurdiz utzi gintuena: Dark Funeral suediarrak, Black Metal iluna egiten zuten antikristo batzuk edo. Black Metala entzuteko adorea izan behar da, egia da, baina onartu behar da bateria-jotzaile horiek beste mundu batetik etorri direla. 3-4 minutuz bonbo bikoitzarekin semifusak egiten egon daitezke, atseden hartu gabe eta erritmoa mantenduz. Bai eta besoekin egiten dutena ere, breaketan tom guztiak jotzen baitituzte bakoitzean 8 kolpe emanez. Krudela. Hori bai, ahotsak oihuz ari den katu baten eta Star Warseko areetako biztanleen arteko nahasketak izaten dira normalean.\nDuela gutxi Metal Hammer aldizkarian irakurri nuen ordu horretan ere, Valley eszenatokian, Masters of Reality taldeak jo ezin izan zuenez larunbatean jo zuten Downekoak igo zirela oholtzara (haien proposamena bezala, parrandan jarraitzen baitzuten), eta lagunentzako kontzertu moduko bat eman zutela. Bertsioak egin zituzten batez ere, eta Panteraren Walk mitikoarekin bukatu omen zuten. Pena handia hor ez egotea, lastima!\nMainstageera itzuli ginen infernutik atera eta gero. Stone Sour yankiek jotzen zuten orain, batez ere Slipknot taldeko abeslari (Corey Taylor) eta gitarjolearen (James Root) beste taldea izateagatik ezagunak (haiek talde honetan Slipknoten baino lehen zeunden arren). Musika mota ezberdina egiten dute hauek; Heavy Metala zen, baina ez Slipknotek egiten duen muturreko metal pisutsua. Ahotsa melodikoa zen kanta guztietan (abeslariak hainbat estilotan kantatzeko gaitasuna zuen, Slipknoten egiten duena kontuan hartzen badugu). Pertsonalki asko gustatu zitzaidan, kantak ezagutzen ez nituen arren, eta Corey Taylor primerako frontmana iruditu zitzaidan, alaia, bizia eta publikoa animatzen zekiena. Aipatu behar da ere haien artean giro ona nabaritzen zela, eta hori ezinbestekoa da publikoa pozik mantentzeko.\nStone Sour amaitzean Lordi ezagunen ordua zetorren. Bai, Eurovisión bat irabazi zuten suediar mozorratu horiek. Gu, ordea, afaltzera joan ginen eta ez genituen ikusi. Itzuli ginenean Volveat jotzen hasiak ziren, Danimarkako Trash & Roll (hala jartzen zuen programan) taldea. Eta hala zirudien bai: Slayer eta Metallica bezalako taldeen Trash Metala Elvis edo Stray Catsen Rockabillyarekin nahasten zuten kantetan. Arrakasta handia hasi da lortzen talde hau, mundu mailan gainera, baina guri ez zitzaigun bereziki gustatu. Hori bai, soinua eta musikarien kalitatea jaialdiko onenetarikoa izan zen. Formazioan Anthrax taldeko gitarjolea izan zen Rob Caggiano sartu berria zeramatzaten, eta bertsio modura Slayeren Raining Blood, Judas Priesten Breaking the Law eta txalotua izan zen Johnny Cashen Ring of Fire eman zuten. Publikoa, orokorrean, oso gustora daniarrekin.\nAmaitu aurretik, Valley eszenatokira gerturatu ginen. Bertan Estatu Batuetako Swank taldea zegoen. Talde hau 80ko hamarkadan sortu zen, 1992an utzi zuten eta 2010an oholtzetara bueltatu ziren. Musika esperimentala, muturreko rock psikodelikoa alegia, eta muturrekoa esaten dugunean The Beatlesen Lucy in the Sky with Diamonds edo Pink Floyden The Great Gig in the Sky kantak bigarren maila batean uzten dituela esan nahi dugu. Bolumena erraldoia zen, bi gitarra ultradistortsionatuak, baxua, bateria eta tipo bat perkusioa eta haizezko soinutresnak tartekatuz. Adibide bezala, akorde batekin 7-8 minutu egon ziren. Publikoa 60 eta 70 hamarkadetako LSDzaleen tankeran, begiak itxita burua aldeetara mugituz, eta bateon bat lurrean botata. Bizitzeko momentua.\nJaialdiko azken taldeak Mainstageean, Danzig behar zuen, baina programan aldaketa baten ondorioz Ghost izan zen azkenekoa. Suediarrak hauek ere (esanen nuke estatubatuarrekin batera jaialdiko talde gehienak Eskandinaviako herrialdekoak izan zirela), Heavy Metal light batekin, ahotsa aldiz leuna eta melodikoa zen. Hori bai, denak mozorratuak, monastegi bateko monjeak balira (baina beltzez eta buruhezurren maskarekin), eta abeslaria Aita Santu sataniko baten gisara. Slipknot taldearen kasua muturrera eramana da hauena: Iowakoei, askori behintzat, baxujolea hil zenean eman zuten prentsaurrekoa arte ez zitzaien aurpegia publikoki ikusi ere. Ghostekoak, berriz, izenak ere ez dituzte eman. Hau da, informazio bakarra Estokolmokoak direla da. Besteak beste, haien kantu bat Isabel Báthory hungariar aristokratari eskainia dute, esaten denez, historian erahil gehien egin dituen emakumea dena. Tankera honetakoa, ba.\nNekatuak geunden, eta Ghost amaitu aurretik kanpinera itzuli ginen. Eguneko txapeldunak, zalantzarik gabe, Gojira izan ziren. Lo gutxi egin (batzuk ez zuten jaia amaitu nahi, antza) eta hurrengo egunean goizean-goiz Iruñera abiatu ginen bueltan.\nOndorio bezala, esango dut Hellfest Europan dagoen jaialdirik handi eta gogorrenetariko bat dela. Ezinezkoa da nahi dituzun talde guztiak ikustea, eta beraz erabaki gogorrak hartu behar dira. Gu, hasiberri emozionatu batzuk bezala, jaialdia gehien bat Mainstageetan eman genuen, baina jende asko beste eszenatokietan egotera joan zen. Askok ere (eta hori nabaritu genuen) talde berriak deskubritzeko helburua zuten soilik. Orain pentsatuta, goizeetan ez joatea pekatua iruditzen zait, baina momentuan genuen neke, hotz eta buruko minak ez zigun indarrik ematen. Esango dut ere ez naizela kazetaria, eta ez nintzela jaialdira kronika bat egiteko ideiarekin joan (hori gero suertatu zen), beraz nire ikuspuntua oso subjektiboa da, eta hala konprobatu dut beste aldizkarietako kroniketan nik idatzitako gauza askoren kontrakoa irakurri dudanean.\nBesterik gabe, esango dut (berriz ere) Korn taldearekin txunditurik gelditu nintzela, eta orokorrean talde guztiekin disfrutatu genuela. Hau izan zen, Latzenek bere azken birarako erabilitako hitz jokoa erabiliz, gure Hellmuga.\nHELLFEST, DAY TWO: Rock and Roll All Night\n2013-08-15 // Sailkatugabeak // Iruzkinik ez\nEsnatu eta kanpin-dendatik atera ginen. Euria eta hotza. Goizean talde ezagunik ez, eta gu nekatuak oraindik, arratsalderarte ez joatea erabaki genuen.\n5etarako heldu ginen, Mainstagean Down ikusteko asmoz. Aurreko egunean Hellyeahk jo zuen, esan bezala, Panterako bateria izan zen Vinnie Paulen taldea (gogora ekarri nahi dut Panterako gitarjolea, Dimebag Darrel aparta, honen anaia zela, eta kontzertu batean tiroz hil zutela 2004ean). Down Panterako abeslaria izan zen Phil Anselmoren taldea dugu orain. Espektatiba ezberdinak genituen Anselmorekin; drogekin arazo handiak izan dituen pertsona bat da, eta kontzertuetan maiz benetako zirkuak eman dituena. Hori bai, Trash/Groove Metaleko abeslari onenetariko bat kontsideratua da (barrabilekin kantatzen duen horietakoa, esan daiteke). Coverdalerekin ikusi genuena berriz ikusteko beldurra genuela aitortuko dut. Eta ez, ez zen hala izan. Egundoko kontzertua eman zuen Downek. Urruti geunden arren, azkeneko kantan Jason Newsted, Metallicako baxujolea izandakoa, igo zela iruditu zitzaigun. Ginda aparta, eta kontzertu aparta ere, aurrean genuen arratsalde eta gauari hasiera emateko.\nDown ondoren, arnasa hartu, ausardiaz jokatu eta Death eta Black Metal taldeen karpan sartu ginen, Temple eta Altar eszenatokietan ze giro zegoen ikusteko. Rotting Christ izeneko Black Metal talde greziar bat zegoen jotzen. Societas Satanas kanta geratu zitzaigun buruan. Bai, asmatu duzue: infernua.\nInfernutik atera eta Mainstageera bueltan, Accept hasiak ziren. Jaialdi honetan 80etako Heavy Metal alemanak eman dituen 4 talde ezagunenek jo zuten. Ostiralean Saxon, Kreator eta Helloween, eta larunbatean, esan bezala, Accept (Scorpions zaharragoak ditugu, eta Rammstein, berriz, gazteagoak, beraz lau hauek ditugu Apocalipsiseko Zaldunak). Ona kontzertua. Azkeneko kantan Anselmo igo zen haiekin kantatzera. Taldeen artean Backstageean giro ona zutela antzematen zen kanpotik. Accept jotzen ari ziren bitartean, momentu batez Warzone eszenatokira hurbildu ginen, bertan Unearth estatubatuarrak ziren. Talde ona, bizia, eta sekulako bateriajolea. Fitxerora. Papa Roachen garaia heldu zen gero Mainstageean, baina hauek ere ezezagunak zirenez guretzat, kanpinera afaltzera joan ginen.\nItzuli eta festibaleko arrain lodien momentua hasi zen. Lehenbiziz ZZ Top, Texasko talde ezaguna. Haien bizar erraldoi eta hegoaldeko (irakur bedi “southern-sureño”, “delsur” ordez) Rock eta Blues mitikoarekin, ordu betez show aparta eskaini zuten beterano hauek. Emanaldia La Grange kanta famatuarekin amaitu zuten gainera. Top 5ean ZZ Top, dudarik gabe. Hauek amaitzean Bullet For My Valentineren ordua, Galeseko Trash Metal taldea. Guk ondotik entzun genituen, alboko Mainstageean hurrengo talderako lekua hartzen geundelako. Metalcore moduko zerbait, Trash Metal melodiko bat edo. Txarrak ez, baina ez ziren gure gustukoak, beraz hauek amaitzeko gogoekin. Dena den, ez zitzaigun luzea gertatu ordu hori.\nMomentu bereziena iritsi zen: festibaleko kartel-buruak, faboritoak, larunbatean beste bi egunetan baino jende kopuru bikoitza egotearen errudunak. Kissen garaia heldu zen. Teloi handi bat zegoen eszenatoki aurrean, muntai guztia nola egiten zuten ikustea izkutatzen zuena. Intro bezala, Led Zeppelinen Rock and Roll kantua (zinez miresgarria detailea), eta hau amaitzean oihu pare bat: Good night Hellfest! Oilo ipurdia dagoeneko, eta jotzen hasi ziren. Teloia jeitsi eta ikusi nuen lehengo gauza bateria bat zorutik 10 metrotara izan zen, plataforma erraldoi batean. Behera begiratu eta han zeuden beste hiruak, haien jantzi eta makillaje enblematikoekin. Aitortuko dut: Kiss glam-metalero kutre xamar batzuk bezala nituen buruan. Kantaren bat gustatzen zitzaidan arren, ez nituen oso estima handian. Kontzertua amaitzean guztiz kontrakoa pentsatzen nuen ba; zelako ikuskizuna New Yorkeko Hard Rock taldeak eman zuena. Paul Stanley eta Gene Simmons, 60 urteren bueltan, sasoiko eta gogoekin (eta birako azken kontzertua zela kontuan hartuz), kanta guztietan ehuneko ehuna emanez. Bai, Simmonsek 200 bat aldiz atera zuen mihia, baina egia da ere mihi hori ez dela humanoa. Tommy Thayeren riff gogorrak, eta zer esanik ez Eric Singeren bateria break eta koru indartsuak. Aipatzeko moduan, espero bezala, muntai erraldoia: metalezko armiarma handi bat argiak eutsiz, tirolina bat Stanley soinu-dorrera garraiatzen zuena, su-jaurtigailuak, Simmons eta Thayer publikoaren gainean kokatzen zuten plataformak eta bateria igoarazten zuen Gathuzainaren artazien antzeko tramankulua. Orokorrean, fansek errana, kanta nahiko berriak jo zituzten, baina klasikoak aparte utzi gabe. Nola ez, Rock and Roll All Night izan zen gehien txalotutako bat, eta kanta hori hartuko dut erreferente egun guztia deskribatzeko. Amaitzeke zeudenean, poliki-poliki ondoko eszenatokira joaten hasi ginen. Ahaztuko ez zaidan kontzertu bat izan zen, mundu guztiarentzat gomendagarria.\nParentesi txiki bat: ikusi ez nituen arren, aipatuko dut gau horretan ere, Warzone eszenatokian, Nofx eta Bad Religion Punk talde ezagunak aritu zirela, eta Templean (infernuko eszenatokietako bat, kasu ez nahas Curia kaleko taberna iruindarrarekin) Immortal, Norvegiako Black Metal taldea.\nGaueko azken taldearen txanda zen. Kissen emanaldia gaindiezina zirudien (pentsatzen dut han geunden 80.000 lagunetatik gehiengoarentzat hala izan zela), baina gu esperantza handiarekin joan ginen Korn ikustera. Chip aldaketa egin behar izan genuen: Hard Rock talde arin baina oso “entzungarri” bat ikustetik, Nu-metal estatubatuarraren gurasoak genituen aurrean orain. Zoroak bezala saltoka hasteko garaia zetorren. Intro psikodeliko baten ondotik, bateriajolea ride platerra jotzen hasi zen. Segunduan jakin genuen lehenengo diskoko lehenengo kanta zela: Blind. Hurrengo ordu eta laurden osoa, esan bezala, zoroak bezala saltoka eman genuen. Kanta ezagun guztiak jo zituzten, eta formazio berriarekin agertu ziren. 2005ean misiolari lanak egiteko taldea utzi zuen Brian Welch gitarjole originala soilik hiru hilabete lehenago bueltatua zen, eta azkeneko urteetan haiekin kontratatua ibilitako Ray Luzier bateriajolea iada taldeko partaide finkoa bilaturik. Esango dut, eta benetan, bizitzan ikusi dudan bateria jolerik handiena dela hau. Bateria taldeko gainerako instrumentuen parean jartzen duenetarikoa, ez zen erritmo-kutxa soila entzun genuen bateria. Edozein Rock edo Heavy taldeko bateriajoleetatik beste maila batera. Bestetik, taldera bueltatuz, Jonathan Davis abeslaria bere itxuraren erreferenteak ziren eskoziar gona eta bigote mexikar hori gabe agertu zen, oso argaldua gainera, eta kantuan fin. Gainontzekoak, James Shaffer beste gitarjolea eta Reginald Arvizu baxujolea (arbaso euskaldunak dituena), begiak makilaturik eta haien Ibanez instrumentuekin atera ziren, beti bezala. Zuzenean ikusteko talde bat da Korn, grabazioekin soilik ezin baita musika horrek duen indar guztia jaso, eta argi nabaritu genuen hori. Eman zuten kontzertuak ikusi nituen aurreko guztiak ahaztea lortarazi zuen, hurrengo egunean lagunekin hitz egin hasi nintzen arte ez bainintzen gogoratu Kiss eta ZZ Top ikusi nituela. Txalo bat, chapeau. Kornen kontzertu osoa hemen.\nBihotz taupadak milara nituela, kanpinera itzuli eta ohera. Kissek eman zuen Rock and Roll show erraldoia aparta izan zen arren, eta hauen baimenarekin, Korn irabazle bigarren egunean.\nHELLFEST, DAY ONE: Infernuan ate joka\n2013-08-01 // Sailkatugabeak // Iruzkinik ez\nIritsi ginen, autoan 7 orduz ibili eta gero. Clisson, Frantzia, Nantesetik hurbil. Kanpinean dendak eta abarrekoak jarri eta laister ohera. Hurrengo egunean hasiko zen Hellfest rock-metal festibal erraldoia, igandeko gauerarte iraungo zuena. Hona ba, nik ikusi nituen kontzertuen kronika laburrak.\n6 eszenatoki zeuden: Mainstage 1 eta 2 alde batetik, handienak, elkarren ondoan eta tartean pantaila erraldoi bat zutelarik. Han joko zuten talde nagusiek, beti eszenatoki batekoak bestekoarekin tartekatuz (han eman genuen denbora gehien). Altar eta Temple bestetik, karpa handi batean, eta honetan Black eta Death-metal taldeak nagusi (konparazio batera, gizadiaren %85arentzat musika ordez “zarata” sortzen dituzten taldeak). Eta azkenik, Valley eta Warzone eszenatokiak. Bi hauetan, nagusiki, talde alternatiboak aritu ziren. Jendea, orokorrean, beltzez, eta gizonezkoak nagusi. Giro neardentala (oihuak momentu oro), eta garagardo litro kopuru imaginaezin bat. Bestetik, Quechuak kanpin-denden monopolioa dutela argi geratu zen.\nHala ba, lehenengo egunean goizean goiz joan ginen, nortzuk eta Berri Txarrak ikustera, Warzone eszenatokian. Harrotasunez aipatuko dut 150 talde baino gehiagoren artean euskaraz kantatzen duen bat egotea, gaztelerazko bakar bat ez dagoelarik gainera, gure hizkuntza urrun eramatea dela, dudarik gabe. Kasu, gutxitan heldu baita puntu hauetara euskal rocka. 12:15etan hasi eta Denak ez du balio jo zuten, atzerrian gehien zabaldu nafar taldearen kanta. Honen atzetik, ordu erdi motz baina bizi batean azken hiru diskoetako kantak jo zituzten soilik. Akaso festibalarekin bat zetozen kanta motak, esan daiteke, Dortoken Mendea bezala, itzela gertatu zitzaidana. Txalotzekoa ere bonboan Oteizaren argazkia ikustea, doike. Beti bezain fin.\nKanpinera itzuli ginen bazkaltzera. 15:00tan Saxon heavy talde mitikoa ikusi genuen Mainstageean. Kanta bakarra ezagutu gabe ere, kontzertu ederra eman zutela aitortuko dut. Hauen segidan Hellyeah estatubatuarrak, Panterako bateriaren taldea izateagatik ezagunagoak, Vinnie Paul handiarena, hain zuzen ere. Panterarekin erabiltzen zuen bateria ikusi ez genuen arren (hau txikiagoa, baina bonbo bikoitza mantenduz), soinu on ona zuten Hellyeah taldekoek, abeslari eta gitarrista paregabeekin. Fitxerora. Hauek bukatu eta ondoan Europe hasi. Bai, It´s the final countdown ninoninorenak. Kanta gehiago omen dituzte, aizue. Ez zitzaizkigun gehiegi gustatu, beraz bigarren edo hirugarren kantan komunera joateko tenorea zela erabaki genuen. Beti esan ahalko dut Europe ikusi nuela eta haien kanta bakarra entzun aurretik joan nintzela.\nItzuli ginenean Testament hasiak ziren. Esaten dutenez, Machine Head eta Manowarekin batera munduko talde zaratatsuenetariko bat da. Ba bai, bada. Eszenatoki aurrean jarri eta bonboen kolpeak zuzenean bihotzean jasotzen genituen. Hala ere, ez zitzaigun talde txarra iruditu. Europe baino hobeak behintzat. Testament ondoren, eta egitarauan ordutegi aldaketa bat eginez, Twisted Sister hasi ziren. Hauek ere kanta bakarreko taldea, We’re not gonna take it ezagunarekin. Argi utzi zuten gainera, kanta honekin 20 minutu egon baitziren. Guk, ergel profesionalak garenez, Huevos con aceite oihukatu genuen aldi guztietan. Hori bai, hura izan zen diferentzia handiz festibaleko 3 egunetan gehien entzun genuen melodia, jendearen ahots eta txistuetan. Hauek amaitu eta Kreator alemanak hasi ziren. Hauek ere, Saxon bezala, eupoako Heavy Metalaren gurasoetako batzuk. Guk ordea ez genituen ezagutzen, beraz kanpinera itzuli ginen, bokatak prestatzera.\nKoadrilakoek gehien espero zuten taldeetariko bat ikustera itzuli ginen afalostean: Whitesnake. Ez naiz inoiz izan Whitesnakezalea. Egia esan, David Coverdale kantariaz gehien entzun dudana Deep Purpleekin grabatu zuen Burn disko mitikoa da. Whitesnakezalea ez naizela esan dut, eta gaitzerdi, zaleek haserre amaitu baitzuten kontzertua. Abeslaria ez omen zegoen sasoiko (hori guk ere nabaritu genuen), eta kantak goitik behera hautsi zituela esan zuten. Gainera, bi gitarjoleen eta hauetako batek armonikarekin egin zuen solo bukaezinak irentsi behar izan genituen. Pena, ba.\nIngelesek bukatu eta, iluntasuna lagun, Helloweenen txanda etorri zen. Hauek ikusteko gogo handiekin nengoen. Eagle fly freerekin hasi zuten (kanta erdira arte ahotsa entzun ez genuen arren), eta orokorrean azken urteetako kantak jo zituzten gero. I want outekin amaitu zuten behintzat, bideoklipa Nafarroan grabatu zuten kantarekin alegia. Kanta asko ezagutzen ez nituen arren, hauek ere sekulako kontzertua eman zuten. Gozamena.\nAmaitu eta eguneko kartel-buruen ordua etorri zen: Def Leppard ingeles historikoak. Kristoren muntaia, argiak, eszenatoki eta soinua kontuan hartuz. Egia esan, bateriak beso bakarra zuela entzuna genuen, eta bi orduak bateriak nola demontre jotzen zuen jakiten saiatzen egon ginen. Deskubritu genuen, gutxi gora-behera. Honez gain, ez dut esango talde txarra denik, baina aitortuko dut kanta batek ere ez ninduela sobera harritu, beraz ez zen nire talde maiteenetariko bat izan.\nAmaitzeko, Avantasia taldeak itxi zuen gaua. Taldea baino, gizon baten (Tobias Sammet alemana) proiektu pertsonala omen da, musikari finez inguratua. Halako opera rock/heavy arraro xamar bat. Bi kanta entzun eta kanpinera joan ginen, ohera. Egun gogorra genuen bistara, eta nekatuak geunden.\nLehenengo egunean, Berri Txarrak eta Helloween irabazle.\nBeterri: la résistance Erriberan\n2013-07-30 // Sailkatugabeak // Iruzkinik ez\n“Mil euskaldunes en la Ribera equivalen a diez mil en Tafalla, a cien mil en Pamplona y a un millón en el Baztán” (Montxo López de Goikoetxea)\nOhiko ohitura dugu udan herrietako jaietara joatea. Orokorrean, Euskal Herriko herri nabarmentsuenetan erraza izaten da giro euskalduna aurkitzea. Giro euskalduna, euskaraz hitz egiten duen jendeaz gain (hori ez baita hain ohikoa), musika, jarrera edo estetika konkretu batzuk biltzen dituzten giroak. Nafarroako Erriberan, ordea, azken hau ere aurkitzea ia ezinezkoa da. Tuterako jaietan egon gara asteburu honetan. Beterri peñak urtero antolatzen dituen ekitaldiek gainontzeko egitarauan ikusten ez den euskal kutsua dute beti. Tutera bezalako hiri batean hori ikusteak poztu egiten gaitu.\nOstiralean dantzan aritu ginen. Urteak daramatza Beterrik dantza kalejira/emanaldi bat antolatzen hiriko kaleetan barna. Azkeneko sei urteetan Iruñeko Duguna dantza taldeari egokitu zaio eginkizun hori. Arratsaldeko 8ak aldera, tenperatura 30 gradutara jaitsi zenean, biribilketan abiatu ginen. Geldialdi batzuk egin, hainbat dantza eskaini (esan gabe doa, tragoren bat hartu ere), eta azkenik 9ak aldera Foruen Plazara iritsi ginen. Bertan Zezenzuskoak Otsagabiko Jota bat nola zapuzten zuen ikusi eta gero, dantzaldia amaitu genuen ondoko txoko batean. Ederki, ohi den moduan. Dantza emanaldia alde batera utziz, benetan harritzekoa da hiri horretan dantzarako duten gogo nekaezina. Gauerdiko dantzaldian ehunka lagun elkartzen dira Tuterako Jota, Polka, Larraindantza eta bestelakoak dantzatzeko. Ondoren, “La Revoltosa”rekin amaitzen dute, Sakanako jaietan bezala, plazako kioskoari bueltak ematen dantzatzen den pieza.\nHau guztiaz gain, Beterri peñak gauero kontzertuak eskaintzen ditu bere egoitzan, eta hori ezean, DJ bat aritzen da musika jartzen. Denetatik entzun daiteke baina tarteka Erriberako hiriburuan entzuten ez dena aditzeko parada izaten da. Bejondeizuela, Beterriko lagunak. Gora Erribera euskalduna!\nJULEN LEUZA\tFolklorea eta musika, orokorrean. Soinutresnak jotzea, kantatzea eta dantzatzea gustoko dut, eta idaztea baino hobe egiten ditut gauza horiek, beraz blog hau nire errealitatearen isla txiki bat besterik ez da izango. Traizioa tradizio bihurtuko dugu. Iruñea.\n@JulenLeuza Twitterren\tJarraitu @JulenLeuza\nAzken bidalketak\tGora Iruñea!-k laguntza eskatu du txandak betetzeko Sanferminetan\nIruzkin berriako_O on Chirigotak: ikasteke dugun ikasgaiao_O on Chirigotak: ikasteke dugun ikasgaiaJulen on Chirigotak: ikasteke dugun ikasgaiaaritz on Chirigotak: ikasteke dugun ikasgaiaMartzel on Iraungipen-datadun musika Artxiboak\tUztaila 2014


Gizon protagonistak Durangoko azokan — Eibar.ORG | Eibarko peoria\nHemen zaude: Hasiera / Blogak / Anti-gona / Gizon protagonistak Durangoko azokan\netiketak: gizonezkoak, Durangoko azoka, Landako, Durango, estiloa, janzkera\nNiri ere gustatu zait Ibarretxeren janzkera. Baina sonbreiru edo kapera egokiaren faltan ikusten dut halako irlandar itxura dotorea izateko, "The quiet man" filma datorkit gogora (soinean duen jaka tweed deitzen den horietakoa dirudi). Eta gorbataren kontuari dagokionez, tira, ez naiz ni gorbataren aurkakoa, era naturalean eramaten bada behintzat, eta ez derrigortasunez. Adibidez, aipatu filme horretan ez zaigu arraroa egiten John Wayne gorbata jantzita ikusteak. Bai, edonor ez da John Wayne eta Maureen O'harak ere ez zeukan ahalegin berezirik egin beharrik ileapaindegian, ezta? Baina zertarako balio du gustora janzteak autoestimua apur bat handitzeko ez bada? :)\nIbarretxeren janzkera horrek gogora ekartzen dit 1970eko hamarkadako katastrofeen pelikulak eta haietako aktoreen janzkera, adibidez El coloso en llamas-ekoak: Steve McQueen, Paul Newman, William Holden, Richard Chamberlain, Robert Vaughn, Robert Wagner\nZe elegante oriotarrak, bereziki, Benito. Jaka, zein alkondara, politak benetan. Eta ilea, ezin hobeto. Hollywood-eko aktore bat ematen du, George Clony edo Richard Gere aktoreen tankera hartzen diot.


Irekia Eusko Jaurlaritza - Gobierno Vasco :: Puntako zientzialarien eta Bigarren Hezkuntzako ikasleen arteko topaketa jendetsua, Donostian\nPuntako zientzialarien eta Bigarren…\n\n\nPuntako zientzialarien eta Bigarren Hezkuntzako ikasleen arteko topaketa jendetsua, Donostian Iturria: Irekia\n\n\nMaila goreneko ikertzaileekin jardun dira 310 ikasle eta irakasle\nDIPCk Topaketa honekin zientzia eta ikerketarekiko jakin-mina sustatu nahi du\nCristina Uriarte Hezkuntza sailburuak eman dio hasiera gaur, astelehena, top@DIPC – Zientziarekin solasean! topaketari, Donostiako Eureka! Zientzia Museoan. Albert Fert —Fisikako Nobel sariduna—, Pilar Hernandez —CERNeko zientzialaria— eta Angela Nieto —Biologo molekular entzutetsua— izan dituzte solaskide Bigarren Hezkuntzako hainbat ikaslek eta irakaslek. Zientziaz, ikerketaz eta bi gai horiekiko duten grinaz jardun dira topaketan izan diren zientzialariak, eta ikasleen galderei ere erantzun diete.\nJendetsua izan da topaketen bederatzigarren edizioa. Orotara, 61 euskal ikastetxek hartu dute parte ekitaldian; ikasleak eta irakasleak, berriz, 310 izan dira. Cristina Uriarte, Eusko Jaurlaritzako Hezkuntza sailburuak eta Javier Benito, Telefonica Euskadiko zuzendariak eman die hasiera topaketei. Giro atseginean jardun dira elkarrekin ikasleak eta zientzialariak, bai eta umoretsu ere zenbait unetan. Eskerrak eman dizkiete antolatzaileei batzuek zein besteek, horrelako aukera eskaintzeagatik.\nIrekiera hitzaldian, Uriarte sailburuak gazteen artean zientzia zaletasuna zabaltzeko egiten duten ahalegina eskertu die ikertzaileei, eta ikasleei zuzendu zaie ondoren. “Seguru nago zuetariko askok erakargarri ikusten duzuela jada zientzia, zientziaren mundu zabala. Badakit gaur hemen zuekin dauden irakasleek zeresan handia izan dutela horretan. Eta ziur naiz, bestalde, gaurko ekitaldia bukatzerakoan, beste askok ere horrela sentituko duzuela”, baieztatu du sailburuak. “Lanbide zirraragarri bezain gogorra da zientzialariena. Haien lanari esker, munduak aurrera jarraitzen du. Medikuntzak, materialek, teknologiak oro har, bizitza hobea izaten laguntzen digute. Baina aurrerapauso horietariko bakoitzak, zientzialari askoren ahalegina eta esfortzua ditu atzetik”, gogorarazi die gazteei.\nAsturiasko Printzea sariduna, Pedro Migel Etxenike, UPV/EHUko katedraduna eta Donostia International Physics Centerreko (DIPC) lehendakaria, aritu da moderatzaile-lanetan, eta hau adierazi die ikasle eta irakasleei amaiera-ekitaldian: "Abentura intelektual bat da zientzia, eta grinatsuki ekin behar zaio; aurrera egin ahala, galdera batzuei erantzuten die, baina, aldi berean, beste batzuk sortzen ditu". Albert Fertek, berriz, "zientzia, ororen gainetik, sormena" dela gogorarazi du; eta Pilar Hernándezek, “zailena beti galdera egokia egitea da, hor egoten baita erantzuna aurkitzeko gakoa”; Ángela Nietok, azkenik, "gazteak oso garrantzitsuak zarete zientziaren katean" esan du. "Ikusten duzuenez, pertsona normal-normalak dira zientzialariak. Lana eginez eta ilusioz jardunez, haiek bezalakoak izatera iritsi zaitezkete", adierazi die Etxenikek ekitaldira bildu diren ikasleei.\nTelefónicak, DIPCren patronoa denak, aurten ere sari bana eman die galderarik burutsuena, sortzaileena eta originalena egin duten ikasleei. Hona hemen saridunak: Aitor Aizpitarte Goiburu, Errenteriako Koldo Mitxelena BHI institutukoa (“Erantzun zuzena jasoko lukeela jakingo bazenute, zein galdera egitea gustatuko litzaizueke?”); Iñaki Lasa, Donostiako Summa Aldapetakoa (“Enbrioien garapenean geneen espresioa aldatu baldin badaiteke zelula bidaiari izan ez daitezen blokeatzen dituzten sustantzien tratamendu baten bidez, zergatik ezin da minbizian prozesu hori erabili, gure gorputza kaltetzen duten eta tumore sekundarioak sortzen dituzten zelula bidaiari hauek berriro aktibatu ez daitezen?”); eta Ohier Goicoechea Corzo, Donostiako Bidebieta BHI institutukoa, (“Materia eta antimateriaren suntsipenak energia kantitate izugarriak sortzen dituenez, helburu energetiko baliagarrietarako erabiltzen bukatu al daiteke etorkizunean?”).\nZientziaren garrantzia eta edertasuna hedatzea du xede nagusi top@DIPC - Zientziarekin solasean! topaketak, eta zientzia eta ikerketarekiko zaletasuna sustatzea. Donostia International Physics Center-ek (DIPC) antolatzen du, Euskampus, Euskal Herriko Unibertsitateko (UPV/EHU) Nazioarteko Bikaintasun Campusaren esparruaren baitan, Eusko Jaurlaritzako Hezkuntza Sailaren babesarekin. Kutxa Gizarte Ekintzaren Eureka! Zientzia Museoak ere laguntzen du eta Telefónica-ren laguntza eta parte-hartze berezia jasotzen du.\nwww.topadipc.eu webgunean duzue top@DIPC Zientziarekin solasean! topaketari buruzko informazio guztia.\nTopaketak_1.jpg 2 MB (jpg)\ntopaketa_2.jpg 500 KB (jpg)\ntopaketa_3.jpg 300 KB (jpg)\ntopaketa_4.jpg 300 KB (jpg)\nPedro Miguel Etxenike (DIPC), Albert Fert,Pilar Hernandez eta Angela Nieto\nIkasle eta ikertzaileen arteko topaketa Passion for Knowledge ekitaldian\n500.000 euro Donostia International Physics centeren kalkulu-potentzia handitzeko (Gobernu Bilera 2017-10-17)\n500.000 euro Donostia International Physics Center Fundazioari (Gobernu Bilera 2016-09-20)\nAGINDUA, 2017ko uztailaren 14koa, Hezkuntzako sailburuarena, zeinaren bidez aldatzen baita sailburu beraren 2017ko maiatzaren 8ko Agindua, argitara eman zuena lekualdatze-lehiaketako behin betiko esleipena. Lehiaketa horretarako deialdia Hezkuntzako sailburuaren…\nAGINDUA, 2019ko apirilaren 10ekoa, Gobernantza Publiko eta Autogobernuko sailburuarena, zeinaren bidez Euskal Autonomia Erkidegoko Fundazioen Erregistroan inskribatzen baitira «Fundación Donostia International Physics Center» fundazioaren estatutuetan egindako…


Gipuzkoako Automobilismo Txapelketak hainbat sari utzi du herrian - Uztarria (Azpeitia)\n2020ko ots. 11a, 10:42\nGipuzkoako Automobilismo Federazioak 2019ko sariak banatu zituen joan den larunbatean Donostiako Xanti jatetxean, eta hainbat sari jaso dute Azpeitiko pilotuek. Sarituen artean dira Iokin Agirre, Iñaki Aiertza, Arantzazu Araneta, Joseba Bikendi, Joxe Labaka, Jon Arregi, Igor Arriaran eta Aratz Aizpuru azpeitiarrak.\nHainbat kategoriatan sailkatuta banatu zituzten 2019ko Gipuzkoako Automobilismo Txapelketako sariak. Rallyen kategorian, pilotu onenaren saria jaso zuen Iokin Agirrek, eta bigarren onenarena Iñaki Aiertzak; kopilotuetan, berriz, Arantzazu Aranetarentzat izan zen bigarren saria. Klaseei dagokienez, bosgarren klaseari dagokion saria jaso zuten Iokin Agirrek eta Arantzazu Aranetak, eta seigarren klaseari dagokiona Iñaki Aiertzak eta Joseba Bikendik.\nRallysprinten kategorian, Jokin Aiertzak bigarren pilotu onenaren izendapena jaso zuen. Era berean, Joseba Bikendi hirugarren kopilotu onena izendatu zuten. Klaseei dagokienez, hirugarren klaseko saria jaso zuten Jon Arregik eta Igor Arriaranek, eta seigarren klaseko saria berriz, Jokin Aiertzak eta Joseba Bikendik. Formula librean, Aratz Aizpuruk eskuratu zuen lehen postua, Iker Zinkunegi errezildarra lagun duela.\nMendiko probetan, turismoen kategorian, Joxe Labaka sailkatu zen bigarren. Era berean, bosgarren klaseari dagokion saria ere eskuratu zuen Labakak.


Donostiako Udalak Hiritar Merezimenduaren Dominak eman ditu\nPublikatuta: 2022/01/19 20:49 (UTC+1) Azken eguneratzea: 2022/01/19 22:16 (UTC+1)\nVictoria Eugenia Antzokian egin dute dominak entregatzeko ekitaldian. Urrezko Danborra joan den igandean jaso zuen Esther Ferrer artistak Parisen eta gaurko sari-banaketan une horretako bideo bat emititu dute.\nEsther Ferrer artistak Urrezko Danborra jaso du bere Parisko etxean\nUrrezko Danborra eta Hiritar Merezimenduaren Dominak banatu dituzte Victoria Eugenia antzokian\nDonostiako Udalak Hiritar Merezimenduaren Dominak emateko ekitaldia egin du arratsalde honetan Victoria Eugenia Antzokian.\n2022ko Urrezko Danborra joan den igandean jaso zuen Esther Ferrer artistak, Parisen, eta gaurko sari-banaketan une horretako bideo bat emititu dute.\nFerrerrek ezin izan du Donostiara etorri, pandemia dela eta, medikuek hala aholkatu diotelako. Hala, igandean Eneko Goia alkatea eta Edurne Ormazabal Tabakalerako zuzendaria Pariseraino joan ziren, Ferrerri Urrezko Danborra eskura emateko.\nAñorga Kirol eta Kultur Elkarteak, Bidegin elkarteak, Jose Maria Leclercq historiarlariak, Kresala Zineklubak eta Zurriola Antzerki Eskolak jaso dituzte Hiritar Merezimenduaren Dominak.\nEkitaldian, Eneko Goiak adierazi du "San Sebastian Eguna itzuliko" dela eta ostegun honetako haurren danborradak "itxaropenaren sinbolo" bilakatuko direla erantsi du; izan ere, "aurten, iaz baino pixka bat hobeto gaude, eta datorren urtean, aurten baino askoz hobeto egongo garela espero dugu".\n"Horixe da donostiarrei helarazi nahi diegun mezua. San Sebastian Eguna berandu baino lehen itzuliko da, murrizketarik gabe, danborradek kaleak beteta eta jendea pozik eta festaz betiko moduan gozatzen", gaineratu du Goiak.\nEneko Goia Parisera joan da Esther Ferrerri Urrezko Danborra ematera


Aste dantzagarria, Jaiki elkartearen eskutik - Goiena.eus\nAskotariko dantza tailerrak Iazkoaren bidetik, swing, hip hop, dantza sortzaile eta kontakids tailerrak egingo dituzte; bihar, zapatua, 10:00etatik 13:00etara bitartean, kiroldegian, mojetan eta kuartelean. "Swing –edo lindi-hop moduan ere ezagutzen dena– iazko bi irakasleek erakutsiko digute: Aiala Larreinak eta Paula de la Fuentek. "Iaz oso gustura ibili ziren eta urte osokoa lotzeko eskatu ziguten parte-hartzaileek. Hainbat pauso irakatsi eta segituan praktikan jartzea izango da, orokorrean, irakasleen proposamena. Honako honetan, maila ezberdinetako ikasleak batuko dira. Hip hopak ere arrakasta izaten du eta halaxe izan da aurten ere, haurren taldea beteta dago dagoeneko, baina helduenean badago tokia. Irakasle gazte bat dator Gasteiztik, Laia Molina. Sormen dantza, berriz, ibilbide luzea duen Mariaje Ariznabarretak erakutsiko digu; inprobisazioarekin lotutako dantza mota da hori. Horrez gainera, familia giroan gozatzeko, Zigor Lasagabaster herrikidearekin kontakids tailerra berreskuratuko dugu; 2 eta 4 urte bitarteko haurrentzako da eta ezinbestekoa da haur bakoitzeko heldu bat joatea", azaldu du Jaikiko Maier Etxebarriak.\nErakustaldiak eta ikuskizunak Beste batzuei begira ere asko ikasten da; horregatik, Herriko Plaza eta Durana kalea dantza- leku bihurtuko dituzte. Bihar, Durana kalean, dantza afrikarrak eta goizeko tailerretako irakasleen saioak izango dira, hurrenez hurren, 13:30ean eta 18:30ean, eta domekan, 13:30ean. Herriko Basotxo elkarteak, ludotekak, Saharako emakume eta haurrek eta beste kolaboratzaile batzuek egindako saioak ikusteko aukera ere badago. "Gomendatzekoa da Donostiako Ebi Soriaren eta Xabi Madinaren Habrá que ponerse cachas. Horietako batek garun paralisia du eta gurpil aulkian dago; Maylis Arrabitek zuzendutako inprobisazio eta dantza integratua egiten dute".\nMaiatzak 20• 10:00 Dantza ikastaroak.• 13:30 Dantza afrikarren ikuskizuna Duranan.• 14:30 Jam-Ñam dantzaldi inprobisatua Herriko Plazan.• 18:30 Dantza ikuskizunak Duranan.\nMaiatzak 21• 10:00 Klake ikastaroa.• 13:30 Klake ikuskizuna.\nMaiatzak 22• 18:00 Kontakids (Ate irekiak kiroldegian).• 18:00 Saharako emakume eta haurren dantza saioa.\nMaiatzak 23• 17:00 Basotxo erretiratuen elkartekoen saloi dantza saioa.• 17:00 Gorputz Espresioa eta jolasak 5-8 urte bitarteko haurrentzat (Ate irekiak kuartelean)• 18:00 Ebi Soriaren eta Xabi Madinaren Habrá que ponerse cachas ikuskizuna Durana kalean.\nMaiatzak 24• 17:00 Ludoteka Dantzan ikuskizuna Herriko Plazan.• 18:30 Basotxoko erretiratuen euskal dantzen erakustaldia Herriko Plazan.\nMaiatzak 26• 18:00 Oihal akrobazia (Ate irekiak Duranan).• 19:00 Flash Dance filmari buruzko tertulia Arkupe kultura etxean.\nMaiatzak 28•Haur dantzarien eguna (Leizarra musika eskolak antolatuta)


Irekia Eusko Jaurlaritza - Gobierno Vasco :: Aintzatespena jaso du Araba ESIko medikuntza intentsiboaren kudeaketa klinikoko unitateak, pazienteen segurtasuna hobetzen duten proiektutan lortutako emaitzengatik\nAintzatespena jaso du Araba ESIko medikuntza…\nAintzatespena jaso du Araba ESIko medikuntza intentsiboaren kudeaketa klinikoko unitateak, pazienteen segurtasuna hobetzen duten proiektutan lortutako emaitzengatik\n<img src="https://www.irekia.euskadi.eus/uploads/cover_photos/47228/original/ZIU_AUO_-_UCI_HUA.JPG" style="max-width:100%" alt="" />\nMedikuntza Intentsiboaren Kudeaketa Klinikoko Unitateak, hala AUO Santiagoko zerbitzuan nola AUO Txagorritxukoan, aintzatespena jaso du Zero Proiektuetan izandako inplikazioarengatik: `Bacteriemia Zero’, ‘Neumonia Zero’ eta ‘Erresistentzia Zero’.\nProiektu hauei esker, nabarmen murriztu da AUOko Zainketa Intentsiboetako Unitateetako pazienteen infekzio kopurua.\nAraba ESIko Medikuntza Intentsiboko Kudeaketa Klinikoko Unitateak aintzatespena jaso du, `Zero Proiektuetan´ aurreikusitako helburuak lortzeagatik. Ekitaldia duela egun batzuk izan zen `SEMICYUCeko LIII. Kongresu Nazionalean´, Granadan.\nZainketa Intentsiboetako Unitateetan garatutako ‘Bacteriemia Zero’, ‘Neumonia Zero’ eta ‘Erresistentzia Zero’ segurtasun programak jardute on bezala daude jasota `2017-2020rako Osakidetzako Pazientearen Segurtasun Estrategian´.\nFuntsezko pazienteei zuzendutako segurtasun proiektu hauek ebidentzia zientifiko altuko gomendioen ezarpenean oinarritzen dira eta infekzioen kopurua nabarmen murriztea lortu dute.\n`Zero Proiektuak´ Osasun, Gizarte-zerbitzua eta Berdintasun Ministerioak bultzatu ditu Autonomia Erkidegoekin lankidetzan. Proiektuen gidariak, bestalde, ‘Medikuntza Intentsibo, Kritika, eta Unitate Koronarioetako Espainiako Sozietateko’ Gaixotasun Infekziosoen eta Septizemiako Lantaldeak (SEMICYUC) izan dira batetik, eta ‘Erizaintza Intentsiboko eta Unitate Koronarioetako Espainiako Sozietatea’ (SEEIUC) bestetik.\n2012tik, Araba ESIko Medikuntza Intentsiboko Zerbitzuak Kudeaketa Klinikoko Unitatean daude bilduta, eta 2009tik, ZIUn (Zainketa Intentsiboen Unitatean) zainetako kateter zentraletako bakteriemiak murriztea helburu duen `Bacteriemia Zero´ proiektuan parte hartzen dute. Bi urte geroago, aireztapen mekanikoari lotutako pneumonia kopurua murrizteko `Neumonia Zero´ proiektuari atxiki ziren. Azkenik, 2014an, `Erresistentzia Zero´ proiektuan sartu ziren, erresistentzia anizkoitzeko bakterien infekzioak dituzten paziente berrien tasa murrizteko.\nGure ZIUetan ezarri beharreko hurrengo `Zero Proiektua´ `ITU Zero´ izango da, gernu-aparatuko kateterrari lotutako Gernubideko Infekzioak murriztea helburu duena.\nProiektu hauek garatu ahal izateko, ezinbestekoa izan dira Araba ESIko ZIUko profesionalen esfortzua eta konpromisoa, izan ere oso aktiboki lan egiten ari dira ospitale barruko infekzio tasen jeitsierari eusteko.\nPazientearen Segurtasuna lehentasuna da Osasun Sailarentzat eta Osakidetzarentzat. Ildo horretan, pertsonentzako arrisku posibleak ahalik eta gehien murrizteko lanean jarraitzen dute, Pazientearen Segurtasunaren kultura gure gizartean sustatzen duten bitartean.\nVitoria-Gasteiz, 2018ko ekainaren 27an\nZIU_AUO_-_UCI_HUA.JPG 2 MB (JPG)\nBilbao Basurto Erakunde Sanitario Integratuak erakunde bikain gisako akreditazioa lortu du, Presio Ultzerak eta Zauri Kronikoak kudeatzearen arloan\n597/17 EBAZPENA, Donostialdeko Erakunde Sanitario Integratuko zuzendari kudeatzailearena, Donostialdeko ESIko Onkologia medikoko zerbitzuburuaren lanpostua lehiaketa bidez betetzeko deialdi publikoa iragartzen duena.


Auto giltzen funtsezko hiru funtzioak - Berriak - LEDY TECHNOLOGY (HONG KONG) CO., LIMITED.\nAuto giltzen hiru funtzio\nAuto giltza ez da jada auto giltza soil bat, uneoro gure motoristen arazo batzuk konpontzeko baizik. Jende gehienarentzat, autoa erosi ondoren zuzenean erabil dezakete. Jende gutxi pazientzia handia du eta autoaren eskuliburu lodia begiratzen dute. Orduan, zein dira autoko giltza baten funtzioak?\n1. Autoen gako bilaketa funtzioa: Auto bilaketa funtzioa urrutiko agintea edo alarma gailua erabiltzea da. Botoia sakatu ondoren, autoaren adarra jotuko da eta argiteria bikoitzeko argiak ere keinu egingo dira, eta hori egokia da autoa leku gehiagotan aurkitzeko. Jabe zainduak aurki daitezke autoko giltza gainean hiru botoiak daudela, bata desblokeatzeko, bata blokeatuta, eta bestea enborra.\n2. Itxi leihoa autoa itzali ondoren: autoa berrabiarazteko arazoak aurreztu eta aurkitu leihoa ez dagoela autoa itzali ondoren. Orokorrean, leihoa berrabiarazi eta itxiko duzu. Izan ere, horrelako pizte etengabeak eta itzaltzeak motorraren zama ere izaten dute eta motorraren bizitza laburtuko dute. Egoera hori urrutiko kontrolaren gakoarekin konpondu daiteke. Kotxetik irten eta gero, luze sakatu blokeo botoia lau leihoak urrunetik ixteko. Oso erosoa eta maiztasun handiko funtzioa da.\n3. Erabili autoko giltza enborra automatikoki irekitzeko: auto-urruneko kontrol teklaren enborra irekitzeko botoi bat dago. Supermerkatuan erosketak egiten badituzu eta gauzak poltsa handi bat esku artean badituzu, saiatu zara, hain zuzen ere, luze sakatu enborra desblokeatzeko tekla Auto batzuk klik bikoitza), eta enborra automatikoki irekiko da.\nAuto giltzen oinarrizko motak eta formak aurkeztea